text:
GLW Foundation ta den pleno preparacion pa Miss Teen Aruba International 2022. E aña aki celebrando 13 aña di eleccion unda cu durante aña Miss Teen Aruba International a sa di demostra cu e comiscion ta traha den e mihor formacion di e candidatanan y e logronan durante e utimo 15 aña aki cu George Winterdaal como presidente pa e prueba di e trabou cu e candidatanan.
Pais unda e candidatanan a bay ta Republica Domincana, Panama, El Salvador, Bahamas, Guatemala, Costa Rica, Nicaragua, Honduras, Bulgaria y mas. Desde cu George a tuma e presidencia di Miss Teen Aruba y despues Miss Teen Aruba International a usa e lema “Algo mas cu un certamen di beyeza” y tur aña ta organiza diferente proyecto. GLW Foundation ta haci e.o Cupcake di Speranza, Un man pa nos ruman, Feed the Kids y tambe un sin fin di actividad caritativo cu e candidatanan. E commission organisado ta sigur di prepara e candidata cu tur ekipo necesario pa asina por yude den su desaroyo pa futuro.
Bo tambe kier participa ? Wel ta masha facil?
E aña aki GLW Foundation a haci algun cambio masha interesante. Nos a amplia e categorianan y awor ta duna mas hoben e chens pa por participa.
Lo tin categoria Petite ( MISS TEEN PETITE ARUBA INTL ) esaki pa e hobennan di estatura abou te cu maximo 1.63 cm
Lo tin categoria Regular ( MISS TEEN ARUBA INTERNATIONAL ) esaki pa e hobennan di estatura riba 1.63 cm
Lo tin categoria Plus ( MISS TEEN ARUBA GLORIOUS INTL ) esaki pa e hobennan cu tin curva ( estatura no ta importante )
Bo tin e edad di 15 pa 19 aña? Bo tin gana di biba un experencia unico? Bo kier representa Aruba na nivel international?
Wel esaki ta bo chens pa participa.
Gastonan ?
Hopi biaha e preocupacion di Mayornan ta e gastonan halto cu no nesesariamente ta asina, mirando e situacion, comishon organisador mes ta cubri basta cos di e candidata, basicamente e unico gasto ta e trahe di gala cu no nesesariamente mester ta un shimis demasiado costoso paso e trahe no ta saka e candidata. E candidatanan lo ricibi di e commission organisador differente Polo Shirts di Miss Teen Aruba International cual ta ser usa pa e diferente actividadnan. Tambe ta importante pa menciona cu pa anochi final no lo tin Trahe de Baño pero Trahe Deportivo cual tambe e candidata ta ricibi esaki di e comishon organsidor, ademas e candidata ta ricibi su sapato.
Si cualkier mayor ta desea mas informacion por yama libremente George Winterdaal na 5616151 y asina por ricibi tur informacion y detaye. Final di Miss Teen Aruba International lo tuma lugar diadomingo 17 di July den Cas di Cultura. Ultimo dia pa Inscribi lo ta diasabra 30 di April.
Lo tin un meeting cu mayornan y candidatanan y Presentacion pa Prensa ta 14 di Mei 2022.
GLW Foundation a prepara un agenda di actividadnan creativo, social y educativo masha great mes cu hopi eventonan unda nan lo siña hopi pero tambe lo have fun y disfruta di e temporada 2022.
Nos ta desea GLW Foundation tur clase di exito pa e temporada nobo di Miss Teen Aruba International.
Bo ta desea di representa Aruba na nivel international, no duda mas y yama awe mes pa mas informacion na 5616151.


c: text/html

text:
SAO PAOLO – E selekshon Argentino a frustra e pase di e selekshon Hulandes pa e final di Kopa Mundial derotando e Hulandesnan den pinalti ku skor di 4-2. Ambos ekipo a mustra floho den nan atakenan i e oportunidatnan di gol tabata limitá. E ekiponan no a duna e impreshon ku ta un partido di semifinal nan tabata hunga. Tabata parse mas ku ambos ekipo tabata satisfecho ku un empate i no tabata sinti e urgensia pa anotá.
Den final di e di dos tempu regular e selekshon Hulandes a kuminsá preshoná un tiki mas i na di 90 minüt Arjen Robben a haña un bon oportunidat pa anotá pero esaki a keda frustra pa Javier Mascherano.
Den e 30 minütnan di tempu èkstra niun di dos ekipo no a logra habri e markadó poniendo ku e partido a pasa pa pinalti. Pa Hulanda kiper Tim Krul no tabata disponibel ya komo e ekipo a hasi tres kambio kaba. Mesora Sergio Romero di Argentina a hasi su mihó imitashon di Tim Krul i a salba dos pinalti pa Argentina. Pa Hulanda tabata Ron Vlaar i Wesley Sneijder ku no a logra anotá, miéntras ku Arjen Robben i Dirk Kuyt a anotá.
Ku e derota Hulanda lo enfrentá Brazil djasabra próksimo pa determiná e di tres i di kuater lugá di e kampionato Mundial di Futbòl.

robotstxt: allowed

filter: keep


text:
The content originally appeared on: Diario
ORANJESTAD (AAN): Recientemente durante dos diferente ceremonia, a huramenta y a entrega certificado na empleadonan di tres diferente departamento esencial den nos cadena hudicial.
Durante e ceremonia cu a tuma luga na OpleidingsCentrum KIA, a huramenta diferente empleadonan di Guarda nos Costa (GNC) y KIA, den presencia di Minister di Husticia y Asuntonan Social Sr. Rocco Tjon y Gobernador Alfonso Boekhoudt. Tambe a huramenta diferente empleado di Kustwacht durante un ceremonia cortico na Bestuurkantoor.
Segun minister Tjon, e ta importante pa compronde cu no ta e inversionnan den e departamentonan ta loke ta haci e organizacionnan aki uno respeta, pero ta e actitud y e “beroepshouding” di e trahadonan y departamento como un ekipo. Banda di esaki, e ta hopi importante tambe pa subraya e importancia di e bon cooperacion entre e departamentonan den cuadro di combati criminalidad, pero tambe pa sigui cu e bon cooperacion a base di reglanan cu tin vigente cu ta relata na esaki.
Di parti di Ministerio di Husticia y Asuntonan Social, lo sigui percura pa brinda cada trahado un carera bunita y largo, unda cu lo purba sincronisa e diferente opleidingnan na otro. Di e forma aki ora e trahado yega e final di su trayectoria profesional, nan tin e oportunidad pa sigui pa un otro organizacion facilmente pa sigui brinda siguridad na nos pais.
Un pabien grandi na tur esnan cu a ricibi nan certificado y tambe na tur esnan cu a huramenta, esaki ta momentonan importante pa pais Aruba, mirando cu tur tres departamento ta hunga un rol clave den e siguridad di nos pais, specialmente nos frontera. Por ultimo, e ta importante tambe pa nota cu tur tres departamento ta forma parti di e reunionnan strategico cu ta tuma luga cu tur e partnernan cu tin un rol clave pa cu nos siguridad y e siguridad na nos fronteranan.


text:
Partidónan di Liga Grandi pa awe:
Seri Mundial
- San Francisco Giants kontra Kansas City Royals
Esaki lo ta e di 110 edishon di e Seri Mundial di Beisbòl. E ekipo di Kansas City Royals a yega aki despues di a bari e seri kontra Baltimore Orioles i poniendo un rèkert nobo den post-temporada di ocho viktoria konsekutivo. San Francisco Giants di otro banda a yega despues di gana e seri kontra St. Louis Cardinals ku un rèkert d 4-1.
Esaki lo bira e di dos okashon ku den Seri Mundial dos ekipo di Wild Card lo topa otro. Na 2002 e mesun San Francisco Giants aki tabata protagonista ora ku nan a topa ku Anaheim Angels. E aña aki tabata Anaheim Angels ku a logra titulá kampion den un seri ku a bai tur shete partido.
Pa San Francisco 2002 tabata unu di e tres Seri Mundial ku e ekipo a partisipá den dje den ultimo sinku añanan. Bou di e nòmber di San Francisco Giants e ekipo a bira kampion mundial na 2010 i 2012. Miéntras ku bou di e nòmber di New York Giants e ekipo tin otro sinku título.
Pa Kansas City Royals na ultimo presentashon den Seri Mundial tabata 29 aña pasa na aña 1985 ora ku nan a titulá kampion. Banda di esaki Kansas tabata den Seri Mundial na aña 1980 ora ku nan e pèrdè di Philadelphia Phillies den seis partido.
Pa loke ta trata e temporada 2014 e dos ekiponan aki a topa ku otro den ougùstùs. Akinan tabata Kansas ku a bari e seri di tres partido for di San Francisco. Awe riba montikulo e ekipo di Kansas lo tin James Shield i pa Giants lo ta Madison Bumgarner
Breve:
- E ekipo di Tokyo Yakult Swallows a bisa ku tin un probabilidat ku Wladimir Balentien lo no partisipá na kampamentu di training otro aña na febrüari. E pelotero a opera su tendon di Achilles robes i mester di 6 luna pa un rekuperashon kompleto. E ekipo a bisa ku nan lo pidi Wladimir pa ta presente solamente si e la rekuperá satisfaktoriamente. Si e ultimo no ta e kaso e ekipo a bisa ku nan lo no forsa i lo dune e tempu nesesario pa rekuperá


text:
Pronóstiko di tempu pa Kòrsou i bisindario bálido te djamars mainta 06:00 o.l., 31 di ougùstùs 2021.
Pronóstiko
Pronóstiko di tempu pa Kòrsou i bisindario bálido te djamars mainta 06:00 o.l., 31 di ougùstùs 2021.
Kompilá: djaluna 30 di ougùstùs 2021, 05:00 o.l. (09:00 UTC).
Tempu: Por lo general parsialmente nubla ku chèns pa algun áwaseru lokal. No ta ekskluí e chèns pa welek i bos.
Temperatura máksimo lo alkansá 30ºC i temperatura mínimo 25ºC.
Solo ta sali 06:25 i ta baha 18:47 o.l.
Bientu: Generalmente for di ost i moderá; forsa 3 te 4 (12 te 30 km/ora, 7 te 16 nudo). Promé i durante di yobida basta fuerte den ráfaga; forsa 5 te 6 (31 te 50 km/ora, 17 te 27 nudo).
Situashon general: Un disturbio riba parti sur di laman Karibe ta mantené e kondishon atmosfériko faborabel pa formashon di nubianan signifikante i lo sigui trese yobidanan den nos region. Algun di e yobidanan aki por pasa riba nos isla i tin e posibilidat ku un òf dos por ta kompaña pa welek i bos. Tambe, bientu lo ta suak te moderá i durante e yobidanan por suplá basta fuerte.
Kondishon di laman: Generalmente moderá ku altura di olanan entre 1 i 1.5 meter (3 i 5 pia). Durante momentonan di yobida, esaki por bira un poko mas brutu kantu di kosta ku olanan te 2 meter (6 pia).
Sistemanan signifikante di wer tropikal: Ningun.
Fenómeno spesial: Ningun.
Perspektiva te djarason mainta: Parsialmente nubla ku chèns pa áwaseru lokal.
Meteorólogo: Vrutaal.


text:
Diaranzon mainta a drenta informe di cu un auto lo a dal 5 carne dilanti NG Supermarket na Kamay, mesora a dirigi un patruya na e sitio. Na yegada di e patruya a bin compronde cu e chauffeur di un pick-up bayendo zuid net dilanti e supermercado ora cu 5 carne a crusa e caminda di pariba pa pabao tras di un otro vehiculo di direccion contrario y e chauffeur di e pick-up a haya su mes cu e bestianan aki net su dilanti inesperadamente y a dal esakinan. E impacto tabata fuerte cual a causa cu tur e 5 nan aki a muri. E donjo di e bestianan aki a presenta y a bay cu esakinan.
0 thoughts on “Chauffeur di pick-up sin por yuda a dal 5 carne mata na Kamay”
-
Purba di pone antention ariba caminda e por a wordo evita pero core duro ta causa e cos nan ki.


text: Diadomingo mainta den careda di 5’or un RHD color shinishi tabata haci show dilanti di Molen. E tabata keinta tire pa basta rato y tur hende a paralisa ora e tabata dunando su show di keinta tire. Despues di keintamento di tire el a sali y cuminsa drift, pero ey ta caminda cu e chauffeur iresponsabel a perde control y bay dal den den un KIA Sportage cu tabata para den direccion contrario, e Sportage tabata wardando e chauffeur cu e RHD caba di keinta tire pa e por sigui move pero esaki no tabata e caso. E RHD shinishi ta numera A-47604 di un modelo Silvia. Despues di e impacto e no a para, el a hit and run. E chauffeur di Sportage a core bay su tras pero sin resultado.


text:
Minister Xiomara Maduro a entrega premio na ganadornan di competencia Kibra Coco Edicion Dia di Betico 2022
Minister Xiomara Maduro a entrega premio na ganadornan di competencia
Kibra Coco Edicion Dia di Betico 2022
ORANJESTAD – Diahuebs atardi Minister di Cultura Xiomara Maduro a ricibi varios ganador di e competencia Kibra Coco Dia di Betico 2022. E mandatario a gradici tur participante y a felicitanan pa nan participacion den e competencia.
Dia di Betico, 25 di januari ultimo a tuma luga e competencia virtual Kibra Coco edicion Dia di Betico 2022. Esaki ta un programa na television den forma di un quiz cual a consisti di tandanan di pregunta, entrevista y interaccion.
Muchanan di scol basico a participa hunto cu nan famia for di comodidad di nan sala di cas pa por gana premio pa nan mes, nan famia y nan klas. Ademas tabatin e ‘Betico Challenge’, cual cada mucha di scol basico por a saca un selfie hunto cu su famia hungando ‘Kibra Coco’ y mande na e programa pa participa y sali e ganador.
Minister Xiomara Maduro a entrega premio na tur e ganadornan cu tabata por tabata presente y a gradicinan pa nan participacion. E ganadornan cu no por tabata presente lo ricibi nan premio riba un otro fecha. Esnan cu a ricibi nan premio a keda masha contento. Un gradicimento special na Setar NV y Domino’s Pizza cu a contribui tambe cu premio pa e ganadornan.


text:
Den luna di februari 2017, e departamento di Risaralda, localisa na e centro oeste di Colombia, lo ta celebrando 50 aña di existensia y pa celebra esaki lo ta organisando e prome ‘Risaralda Bird Festival’ door di e gobierno di Risaralda y otro partner nan.
E directiva di e departamento di Risaralda a scohe Aruba como pais di honor invita pa celebra e ocasion aki. Sr. Greg Peterson di Aruba Bird Life Conservation lo ta invitado di honor como expositor central y lo duna un symposium durante e festival.
Un di e obhetivonan di e festival aki ta pa envolve e hubentud den e projecto di conservacion di naturalesa. Di parti di e departamento di Risaralda, ATIA a wordo aserca pa conhuntamente cu Minister di Enseñanza, Sra. Michelle Hooyboer, laga 12-15 hoben for di Aruba entre 11 y 13 aña participa na e festival aki. E focus di e festival ta riba hubentud y lo tin un programa special diseña pa Aruba. ATIA ta gradici Minister di Enseñanza, Sra. Michelle Hooyboer pa sostene e iniciativa aki.
ATIA como organisacion di dunado di trabou ta haya importante pa tin un plataforma pa proteha nos naturalesa, mirando cu nos economia y conservacion di naturalesa ta mara na otro pa sostenibilidad y bienestar di nos comunidad. Cooperacion entre e sector publico y sector priva ta importante pa concientisa nos hobennan encuanto conservacion di nos naturalesa.
Tambe e departamento di Risaralda a invita ATA pa pone na disposicion di nos oficialnan di turismo locual ta necesario pa promove Aruba na e destino unico aki cu tin un naturaleza protehi di valor immenso den mundo.
E festival lo tuma luga dia 1 te cu 5 di februari 2017. ATIA di su banda lo zorg pa sponsor pa asina hasi posibel pa nos hobennan participa na e festival aki. Pa inscripcion por tuma contacto cu ATIA na 582-7593 of por manda un email na info@atiaruba.org. Si tin otro persona adulto interesa pa participa na e festival por tuma contacto cu Sra. Lina Maria Rios di Colombian Adventure na 660-1045 encuanto paketenan obtenibel.


text:
Kralendijk – Entidat Públiko Bonaire ta pidi tur pa tene kuenta ku skolnan ta bai kuminsá atrobe. Despues di un temporada largu di fakansi tin ku kustumbrá atrobe espesialmente den tráfiko di mainta i mèrdia ora ta hiba i buska e alumnonan for di skol.
Ku e muchanan no a sinta ketu durante fakansi a ripará na Entidat Públiko Boneiru. Hopi mucha a bishitá e kantor di Kolegio Ehekutivo i diferente departamento durante nan fakansi. Einan a duna nan splikashon di e trabounan i kon e organisashon gubernamental ta hinka den otro.
Awor ku e skolnan ta kuminsá atrobe Entidat Públiko Boneiru kier deseá tur alumno i tur ku ta duna les hopi éksito ku e aña eskolar nobo.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Diabierna mainta a drenta informe cu na Palm Beach lo mester tini un sosopechoso scondi, mesora diferente patruya a wordo manda na e sitio como tambe atraco team. Den e mondi pabao di CMB Palm Beach a encontra e sospechoso, a persiguie y detene. Dogcatcher a bini na e sitio y a transporta e deteni pa warda di polis.
CUERPO POLICIAL ARUBA TA INFORMA:
Un rato pasa en conexion cu un investigacion andando a detene na Palm Beach, na altura di Linda’s pancake House, e homber Rubiano E.P.T. di 41 aña di edad, sospecha di a atraca Montaña Food Mart ( 15 april 2020) y Cheung Gong Supermarket ( 14 maart 2020).


text:
Den cuadra di e sigiente proyecto di Hunto Grandi,Grandi Hunto conjuntamente cu Fundacion Movemento ta Bida, lo cuminsa cu e di dos fase di e programa “NOS AMISTAD”, e curso lo ta bou guia di Sra Madelyn Ridderstap, “begeleidingskundige”. Esaki lo tuma lugar 21-28 di Juni & 5-12 di Juli 2022, na IBISA.
Durante 4 siman consecutivo nan lo percura pa comparti tur conosemento y duna tur herment necesario na e cursistanan y asina tur por subi field cu tur confiansa y cumpli cu e tareanan apunta na cada un.
Cada cursista lo tin e tarea di bishita un adulto mayor 1 biaha pa siman, durante 12 siman consecutivo, cu ta biba den soledad y/of ta sinti falta di compania. Aki lo comparti un tempo valioso cu e adulto mayor, sea cu un combersacion, lesa un boeki cu ne, resa, hunga weganan di mesa, dal un koffie hunto, of haci algo cu e lo sinti bon cu ne.
Si bo ta sinti cu bo tin e cualidades nan pa bira un AMISTAD pa un adulto mayor den soledad. Meld bo mes aan pa por forma parti di e programa bunita aki.
Pa meldaan por yama of manda un whatapp na 6419272 unda cu Sra. Rosa Leon lo dunabo mas informacion relaciona cu e curso aki.


text:
Lisette M. Malmberg ta un accionista di De Palm Corporation N.V., un veterano den industria turistico kende den pasado tambe a hunga un rol significante den Hunta Directiva di AHATA (Aruba Hotel and Tourism Association). E tambe tawata un miembro di Hunta Directiva di Aruba Quality Foundation y Aruba Hospitality and Tourism Security Foundation.
Sra. Malmberg ta Fundado y Lider Mayor di Iglesia New Life Tabernacle E ta Fundado Instituto di Kingdom Leadership Institute (KLI) y School of Leadership Excellence (SLE) cu a wordo funda na aña 2008. Un instituto cu ta ekipa y duna formacion di liderazgo na su studiantenan pa duna contribucion na comunidad den nan lugar di influencia. Mas cu 200 studiante a ricibi nan Bachelors den Ministerio Practico di e Instituto aki y ta haciendo un contribution na nos pais den nan luga di influencia.
Sra. Malmberg tin un Bachelor Degree den Sciencia, specialisa den Mercadeo di St. Thomas University na Miami, Florida y un Bachelor Degree den Ministerio Practico di Wagner Leadership Institute di Pasadena, California.
Sra. Malmberg tambe ta fundado di HopeAruba Fundacion Restauracion, cu su prome proyecto social na gran scala - Cas Speransa Aruba - un centro di rehabilitacion pa persona adicto na substancianan, maneha bou di Global Teen Challenge cu ta yuda hende vence nan adiccion y facilita nan recuperacion te na e punto unda nan por funciona bek y bira un miembro productivo den sociedad. E prome programa di Cas Speransa ta enfoca riba hende homber adulto, y pronto lo por sirbi hende muhe y hobennan tambe.
Haya sa mas di Lisette M. Malmberg su vision y pasion tras di e movemento - HopeAruba aki:
LISETTE M. MALMBERG
Fundado & Visionario
HopeAruba - E Movemento


text:
NORTH CAROLINA – Despues di a pasa un dia riba roster di Reno Aces den tripel A, Juremi Profar ta pasa pa e ekipo di Hickory Crawdads den klase A. E organisashon di Texas Rangers ta hasiendo diferente moveshon interno i ku esaki nan a promové Juremi pa klase A.
Juremi di 18 aña di edat a hunga temporada pasa den e Liga di Verano Dominikano na Republika Dominikana. Akinan e pelotero a logra un promedio di .281 ku 13 doblete i un tripel. Mes ora tambe Juremi ta bira e pelotero di mas hóben den e ekipo di Hickory Crawdads.


text:
Diasabra anochi riba e caminda di Weg Fontein pa bay Palo Marga un accidente frontal a keda registra entre un toyota prado y un hyundai tucson, debi na e impacto tres persona a keda herida. Ambos auto nan airbag a sali, polisnan di San Nicolas a yega di biaha.
E autonan kibra meimei caminda, tres unidad di ambulance a presenta pa bringa asistencia medico. Polis di trafico a presenta y a constata cu e chauffeur di e prado a core full banda robes dal den e tucson. Takelwagen a presenta pa asina lanta e dos auto kibra hibanan pa nan destino.


text:
Campeonato Damas – Plata
Keto bai Invicto !!!
Ajera diadomingo 29 mei 2022 Campeonato Damas a continua riba e cancha Mini Turf Estrella caminda Arsenal Damas a enfrenta e equipo di Estrella Damas 1.
Bon wega di ambos equipo pero un bes mas nos equipo di Arsenal Damas a sa di bin cas cu 3 punto mas ganando cu e score di 7-0.
Golnan anota pa medio di:
Lucienne Morillo 2x
Estefany Leon 1x
Andreina Tromp 1x
Sergaine Morillo 1x
Andrienne Morillo 2x
Pabien Girls cu e victoria aki !!!
Next y ultimo wega pa loke ta trata campeonato lo ta Diadomingo 5 juni 2022 pa 5pm vs Estrella Damas 2 @ Mini Turf Estrella
Saludos deportivo…


text:
Polis Nacional di Nicaragua a informa na un nota di prensa di e 6 curpa cu a haya na municipio di Bluefields, Region Autonoma di Caribe Sur. 833 km di e capital di Managua.
Segun e comunicado, un ciudadano a yama liña di emergencia 118, a informa na institucion di haya un boto color blanco y grijs cu curpanan di humano.
Segun a rapport, e embarcacion tabata localisa 1 miya zuid di Cayo Las Palomas, un zona zuid di Bluefields, te cu ainda a desplasa miembronan di ekipo tecnico, criminilista den coordinacion cu forsa naval di ehercito.
Autoridad ta bisa cu a haya 6 curpa di ser masculino cu ta den estado di descomposicion. E informe ta agrega cu e Medico Forensa a determina cu curpa examina no presenta señal di violencia.
E causa di morto tabata deshidratacion, insolacion y fayo sistematico. E tempo cu nan a fayece ta mas probable cu un luna, segun a rapport di forense. Den e comunicado di polis tambe a indica cu entre nan a haya passpoort di un ciudadano di 31 aña di edad, emiti na Republica di Guinea na Africa. E ciudadano tin registro migratorio di ingreso na Nicaragua.


text:
ORANJESTAD Aruba - 12 di september, 2016: Diasabra awo, 17 di september, e federacion di landamento, AZB lo organisa e tradicional Sprint Night Short Course den Piscina Olimpico Roly Bisslik na Savaneta. E competencia ta carga e nomber di Sprint Night unda lo wordo landa riba distancia cortico(“short course”) esta 25meter. Atletanan di landamento lo bataya contra otro riba e distancianan cortico di 25 y 50 meter, mientras lo landa den age group y masters. E competencia ta programa pa cuminsa 6or di atardi.
Lotto a duna su aporte na e competencia di Mr. Aruba National Body Building and Fitness Championship como tambe e seminarionan riba Judging, Nutrition & Training
ORANJESTAD, Aruba- 12 di september, 2016: Diasabra, 10 di september, Aruba Bodybuilding & Powerlifting Association a tene nan anual competencia di Mr. Aruba National Body Building and Fitness Championship. Un competencia di bodybuilding y fitness di nivel super halto cu nos atletanan local lo ta participando na esaki. Cada aña e competencia organisa pa e federacion di ABPA ta hala masha hopi atencion unda e atendencia na e evento ta uno grandi. E aña aki e participantenan lo competi den e categorianan di Mr. Aruba, Mr. Aruba Beginner, Women’s Physique y Mens Physique, Ms Aruba Body Fitness and Bikini.
ORANJESTAD, Aruba - 8 di september, 2016: Diadomingo 11 di september, Aruba Triathlon Association lo organisa su Guardian Group Duathlon Nacional pa mucha, junior y adulto. E mainta aki por competi den e categorianan individual of den ekipo di relevo. E evento lo cuminsa na Boca Catalina pa 7:00 di mainta.
Gregory Milliard cu otro compromiso internacional den Mixed Martial Arts na Detroit Michingan, Merca
ORANJESTAD, Aruba - 8 di september, 2016: Den luna di februari ya caba e la bringa den e evento MMA na Detroit, Michingan unda e la triunfa riba Shamier Garcia. Un triunfo cu a pone e atleta di combate, Gregory Milliard di Aruba riba e podium mundial den e deporte di Mixed Martial Arts. Den e ultimo añanan, e deporte di MMA a crece y bira un di e deportenan mas famoso na mundo, mientras Aruba no a keda atras unda principalmente nos hobennan a cuminsa practica e deporte mientras cada evento tabata tin su acohida grandisimo yena di fanaticada.
Seleccion masculino di bowling lo competi den e campeonato di 2016 Panamericano Mayores na Cali, Colombia
ORANJESTAD, Aruba - 8 di september, 2016: E aña aki e asociacion di bowling Panamericano, PABCON, lo organisa su di 17 edicion di e asina yama 2016 Panamericano Mayores de Boliche, e aña aki e lo tuma luga na e ciudad di Cali, Colombia. E competencia lo ta uno di adulto unda e miho di henter e continente Pan Americano lo participa y lo tin dos clasificacion. Mas cu claro Aruba su miho atletanan di bowling masculino tambe lo competi na e campeonato aki.


text:
Último desaroyonan relashoná ku Covid-19. E dos (2) klusternan mas grandi te ku awor ta konta ku minimo sinkuentidos (52) kaso te ku awor i e otro kluster sesenta (60) kaso.
Gobièrnu di Kòrsou
[ÚLTIMO INFORMASHON]: Último desaroyonan relashoná ku Covid-19. Kuida bo mes i esnan rònt di bo, pa e promesa di un futuro briante bira nos realidat.
Tin tres (3) persona ku a sali for di isolashon. Aparte di esaki,tin setentiseis (76) kaso nobo pa awe. Tres (3) kaso tabata importa. Un gran kantidat di e kasonan tabata liga na un di e klusternan prinsipal konosi kaba.E dos (2) klusternan mas grandi te ku awor ta konta ku minimo sinkuentidos (52) kaso te ku awor i e otro kluster sesenta (60) kaso. Situashon na CMC: Te ku awe mainta, tabatin dos (2) persona hospitalisa. Na e momentu akl no tin niun kaso relata na COVI D-19 ku ta risibl kuido intensivo.


text:
Pronóstiko di tempu pa Kòrsou i bisindario bálido te djabièrnè mainta 06:00 o.l., 7 di òktober 2016.
Pronóstiko
Pronóstiko di tempu pa Kòrsou i bisindario bálido te djabièrnè mainta 06:00 o.l., 7 di òktober 2016.
Kompilá: Djaweps 5 di òktober 2016, 17:00 o.l. (21:00 UTC)
Tempu: Leve te parsialmente nublá i wer lo ta generalmente seku awe. Mayan mainta tin posibilidat pa un áwaseru lokal.
Temperatura máksimo lo alkansá 33ºC i temperatura mínimo, 27ºC.
Solo ta sali 06:25 i e lo baha 18:22 o.l.
Bientu: For di un direkshon entre di ost i sùitost i moderá; forsa 3 te 4 (11 te 30 km/ora, 7 te 16 nudo). Prinsipalmente den dia de bes en kuando basta fuerte; forsa 5 (31 te 39 km/ora, 17 te 21 nudo).
Situashon general: Durante próksimo awe lo no tin nubia signifikante riba nos region di manera ku wer seku lo sigui prevalesé. Un ola tropikal tabata situá riba parti Karibe ost ta moviendo den direkshon wèst. Sigun e sistema aki aserká nos region durante di djabièrnè, e posibilidat pa áwaseru lo oumentá un tiki.
Kondishon di laman: Por lo general moderá ku altura di olanan entre di 1 i 1.5 meter (3 pa 5 pia). Ta kanselá e Alerta pa Ola Haltu.
Sistemanan signifikante di wer tropikal: Orkan Matthew tabata situá awe mardugá riba Osean Atlántiko, djis nort di parti west di Bahamas. E sistema ta sigui move pokopoko den direkshon nort. Tormenta Tropikal Nicole tabata situá riba Osean Atlántiko sùit di Bermuda i ta move den direkshon nortwèst. E sistemanan aki no ta forma menasa pa nos region.
Fenómeno spesial: Ningun.
Pèrspektiva te djasabra mainta: Por lo general parsialmente nublá i lokalmente lo kai un áwaseru.
Meteorólogo: Figueroa.
E próksimo boletin di tempu (na hulandes) lo wòrdu publiká djaweps 11:00 o.l. (15:00 UTC).


text:
Entrada hudisial ku konfiskashon i detenshon.
KOMUNIKADO DI PRENSA 268 /2022
31 mei 2022
Entrada hudisial ku konfiskashon i detenshon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Den kuadro di un investigashon ku ta andando, awe djamars 31 di mei 2022 alrededor di
10.45’or personal di e Divishon di Krimen Organisa, a bai na un adrès den e área di
Schèlpwijk.
Durante di e investigashon a bin topa i konfiská un kantidat grandi di droga i artíkulonan ku
ta importante pa e investigashon.
Na e sitio polis a detené dos (2) persona, e hómbernan sospechoso F.F.D. i A.L. ámbos nase
na Kòsou relashoná ku e kaso ariba menshoná.
A presentá e dos (2) sospechosonan dilanti di un fiskal ouksiliar ku a ordená nan
enkarselamentu pendiente di mas investigashon.


text:
ORANJESTAD - Educacion ta un di e pilarnan mas importante pa loke ta e manera di opera di Fundacion Telefon pa Hubentud Aruba. Esaki ta encera cu tur aña e mentornan cu ta e personanan cu ta contesta telefon, email y chat na Telefon pa Hubentud ta ser prepara pa asina aki por duna nos muchanan y hobenanbon guia, sosten y informacion. Tur aña Fundacion Telefon pa Hubentud Aruba ta brinda nan mentornan tres dia di educacion.
E aña aki no tawata otro. Ariba diasabra 18 di juni Fundacion Telefon pa Hubentud Aruba a organisa ‘Deskundigheidsbevordering Dag 2022, Tools voor de Mentor’ pa e mentornan. Durante ‘Deskundigheidsbevordering Dag 2022, Tools voor de Mentor’ e mentornan a ricibi diferente informacion, conocimento y preparacion.
Primeramente a trata e modelo di combersacion cu ta ser implementa na Telefon pa Hubentud pa hiba un combersacion cu un mucha/ hoben. Tambe a para keto na algun instumento di ‘Signs of safety’ cu ta ser implementa den e modelo di combersacion cu ta ser uza na Fundacion Telefon pa Hubentud Aruba. E mentornan a ricibi informacion tambe tocante tecnicanan di scucha y hiba un combersacion.
Pa por duna sosten, ayudo y informacion na nos muchanan y hobenan ta importante pa e mentor tin mas conocemento ainda di e mente di un persona y e motibo di un conducta. Sr. Eddy Oduber di Aruba Hypnosis Center a trata e mente conciente y e mente subconciente. Aki e mentor a ricibi conocimento tocante e diferencia entre nan dos, cua di nan ta zorg pa cierto conducta y kiko ta frena un persona di implementa cierto conducta.
Expresa cu movecion a ser presenta pa sra. Raquel Lampe. Durante expresa cu movecion a ser ilustra por medio di arte na e mentor con comunicacion na pia di trabao ta importante, y si no tin comunicacion lo tin caos.
Desde maart ultimo e muchanan y hobenan di e isla di St. Eustatius ta yama 918 na St. Eustatius y ta ricibi sosten, ayudo y informacion for di e mentornan di Telefon pa Hubentud Aruba. Cuminsando for di juli venidero e muchanan di e isla di Saba tambe lo ta yamanda na e number 918 na Saba y nan lo ricibi ayudo y informacion for di e mentornan di Telefon pa Hubentud Aruba. De cuadro di esaki e mentornan a ser prepara cu informacion étnico, cultura y di educacion di e muchanan di St. Eustatius y Saba.
E Mentor di Fundacion Telefon pa Hubentud Aruba a ricibi informacion y instrumentonan pa traha cune, tocante e disciplinanan ariba menciona pa asina nan por ta mihor ainda prepara na momento cu e mucha y hoben tuma contacto cu Telefon pa Hubentud. ‘Deskundigheidsbevordering Dag’ ta un di tres training grandi cu Fundacion Telefon pa Hubentud Aruba ta organisa pa train su mentornan tur aña y e aña aki tawata e di 23 biaha cu a organisa esaki.
Fundacion Telefon pa Hubentud Aruba kier a gradici sr. Eddy Oduber di Aruba Hypnosis Center y sra. Raquel Lampe pa e cooperacion brinda.
Pa mas informacion tocante tur e trabaonan cu Fundacion Telefon pa Hubentud Aruba ta desplega por tuma contacto cu Fundacion Telefon pa Hubentud Aruba via nos facebook: https://www.facebook.com/telefon.hubentud/, email: [email protected] of telefon 5886138/ 5884011.
Awe Noticiacla.com ta cumpli 8 aña di existencia, cu ta motibo pa su cas editorial Wired Media ta hopi contento y orguyoso. Contento di por a yega e ‘milestone’ aki. Un aña mas di a informa y educa, crea un plataforma di nivel for di cual informacion confiabel ta wordo transmiti diariamente. Un idea 8 aña pasa cu a transforma den un producto balioso cu awendia ta wordo considera como un di e fuentenan mas importante y confiabel di noticia local y regional. Ta momento pa celebra berdad, pero mas importante, reflecciona y wak con nos a yega aki, unda nos ta y porta mas importante ainda, unda nos ta bayendo. E punto mas importante semper, ta di gradici nos creador, tambe ABO, e siguidor, y ABO cu ta e sosten comercial danki na cual nos por a y ta y lo sigui produci loke nos ta produci cu hopi amor. Manera tur producto, semper lo tin caminda pa mehoracion, y esey ta keda e rason pa sigui padilanti y mehora cada dia mas, den diferente forma. Un gradicimento na e miles di usuario cu a, ta y ojala lo sigui usa e Plataforma aki pa ricibi nan informacion cu ta necesario pa desaroyo di nan mes. Un palabra di gradicimento di curazon. Masha masha danki, y cu boso sosten, nos lo sigui padilanti, pa asina yega aña number 9.
ORANJESTAD – Oficina di turismo a informa diabierna atardi cu Aruba ta elimina seguro obligatorio de Covid-19 pa bishitantenan. Nan a recorda cu na juli 2020, Aruba a habri su frontera bek pa bishitantenan di Estados Unidos y a inicia cu e Aruba Visitors Insurance. Esaki tawata un innovacion den medio di pandemia, cu a wordo sigui despues pa otro destinonan. E seguro aki tawata obligatorio pa tur bishitante y di e forma aki a sigura cu tur caso di turista cu a test positivo durante nan estadia por a conta entre otro riba cobertura di acomodacion pa isola, transporte, test di covid y gastonan di dokter, hospital y ICU.
ORANJESTAD – Sindicato di maestro SIMAR ta considera e anuncio di aumento di tarifa di WEB como un baño di awa friu, y a manda nan preocupacion pa prome minister Evelyn Wever Croes diahuebs atardi mes. Den e carta nan ta splica nan preocupacion y desaprobacion di e loke a sosode. E noticia pa miembronan di e sindicato, a bin como un sorpresa total, y cu ta haci nan situacion financiero aun mas fastioso, banda di e recorte salarial. A comparti cu varios miembro ainda tin problema tur luna pa cera placa pa por cubri nan gastonan. Ademas nan tin duda ainda cu enberdad luna di juli 2022 lo nan haya e recuperacion manera priminti di e 5% di salario. “Nos ta en espera ainda di e decision definitivo di e recuperacion di 5% di salario” e presidente di sindicato ta bisa. A recorda cu awa ta un necesidad basico y primario y cu esaki lo aumenta e problemanan social den enseñansa. Acerca a bin e problema di luna di mei y juli di aumento drastico di gasoline, cu ta limita e mobilidad di varios miembro.
ORANJESTAD – Ministerio Publico ta habri desde diabierna prome di juli 2022 normalmente desde 08.00 or di mainta. Asina vocero di e departamento, Ann Angela a bisa diahuebs. Manera ta conoci e departamento tambe a cera diaranson debi na e menasa di mal tempo. Tur afspraak pa busca e carta di buena conducta (vog) a wordo posponi pa diamars 5 di juli 2022. Por mantene e orario riba bo invitacion.
Si bo ta rabia cu ayera ‘nada’ no a pasa, y cu bo a gasta boshi placa cumpra yen di cos extra ‘pornada’, pensa cu awe e headline por tabata diferente. E por tabata “Islanan ABC destrosa pa tormenta Bonnie, hopi destruccion, famianan perdi, etc etc”. Awe bo ta lanta, contento cu bo propiedad ta unda e ta ainda, y cu bo tin un dia mas pa biba. E placa cu bo a gasta ayera, ta nada, compara cu loke bo por ta tin na gasto extra awe, si e mal tempo a pasa manera cu e tabata poni pa pasa. Un colega di prensa na Corsou ayera ainda ta conta con Thomas (un rabo) a lague cu 30 mil na gasto. Awor porta bo a gasta algun shen florin, (cu ta hopi, pero bo mester relativ’e si). Considera ayera un bon training. Corda semper, miho bon prepara, y alerta, cu trankil y sorprendi pa un mal tempo cu ta lagabo cu mas debe (cu bo tin caba) cu nunca. Y porta bo no ta un creente, pero algo a bolbe pone cu nos a scapa di loke por tabata un disaster natural. Be grateful, and move on! Scirbi pa Tito Laclé.


text:
Den e ultimo simannan gobernacion ta stagna pa motibo cu e ex-minister cu ta ser investiga pa corupcion y abuso di poder, ainda parce ta “call the shots”. E gobierno parce di tin mas miedo di e demandanan di e ex-mandatario, cu di tur e condicionnan impone pa Hulanda. E pregunta cardinal ta pakico?
Den varios articulonan UPP a bin ta alerta riba e tantisimo casonan di corupcion y abuso di poder di Otmar Oduber. Pero gobierno POREDmep y Parlamento a prefera di ignora nos advertencia por completo. A prefera di demonisa un di nan propio integrante di partido pa garantisa sobrevivencia di e coalicion POREDmep.
Ta bon pa refresca memoria pa algun di e PORkerianan, dirigi y orkestra pa e ex-mandatario, na Serlimar: otorgamento di e contracto miyonario na un sponsor pa trabou na Sero Teishi, huurmento di un edificio na Pos Chikito for di doño/sponsor di POR, fix-bidding den leasemento di trucknan cu NO tabata necesario, nombracion di un “handlanger” como director pa “wheel & deal” pa fix hopi cos y purba pa tapa nan. No lubida e otorgamento di e proyecto di incenirator chikito na sponsor, cu pa colmo ta hopi mas caro cu e otro compania cu a bid y cu te awe, ya pa mas di un aña, no ta funcionando. Sin papia di e tantismo hendenan cu Otmar Oduber a hinca den Serlimar.
Cu Andin Bikker ta cay den gara di e criminal Otmar, por ser ilustra cu e hecho cu ela haci Otmar PRESIDENTE di e Organo cu ta encarga cu e “fast-track” pa “bouwvergunning”. Pa colmo Andin Bikker a sigui cu e mal ehempel di Otmar, firmando e contract pa pone e.o. containernan bieu na Guarda nos Costa (Dakota). Anto na balor di 1.3 miyon y SIN DESTAHO PUBLICO, y cu consentimento di e minister di Finanzas.
E fechorianan aki tabata conoci cerca tanto e ministernan den e gobierno POREDmep, como cerca e parlamentarionan di e Parlamento “NOBO”!! Btw incluso minister Lopez-Tromp. Obviamente ora cu minister Lopez-Tromp a constata e tantismo PORkeria cu tin e.o. den Serlimar, e no por a keda sin actua y bira complice den tur e bagamunderianan aki. “Beter laat dan nooit”!
Ora cu UPP a kere cu porfin a “get rid” di esun cu tabata e criminal principal den tur e PORkerianan aki, ata e Scorpion a bolbe den e scenario y a pone su “popchinan” traha. Enbes cu nos Prome Minister a para banda di esun cu kier a combati corupcion y eherece integridad y bon gobernacion, ata ela bay para banda di e corupto Otmar ATROBE!
Pa colmo awor diripente nos Prome Minister kier bay hunga e rol di heroe, pasobra su persona si lo bay haci investigacion. Kico lo sosode ora cu constata cu e denuncia contra Otmar ta berdad? Su persona lo ta co-culpabel, pasobra a permiti y hasta sostene e abuso di su poder y corupcion. Por ta cu esey ta e motibo cu a hala ilegalmente e ministerio for di sra. Lopez-Tromp? Of por ta cu ora e tuma e mando di e departamento elo tin e oportunidad di sconde posibel informacion cu ta incrimina Otmar y otro coleganan? En todo caso loke nos a ripara ta e afan di e Prome Minister pa crea un “zelfverheerlijking” ala Mike Eman. E tactica di Mike Eman ta conoci, esta purba di desvia atencion di e tantismo corupcion y mal gobernacion cu aparentemente mester continua.
For di principio di juni, ora cu e tera a cuminsa bira cayente bou varios hende liga na Otmar, mester a “get rid” di esun cu ta desemascarando esnan cu ta meti den e PORkerianan aki. Prome Minister a laba man y a declara di no lo mete den un problema di partido POR. E accion aki di nos Prome Minister tabata tin como consecuencia directo cu gobernacion a stagna, meymey di un crisis medico y un crisis cu Hulanda. Si e ta un problema di partido, pakico no a urgi e miembronan di e partido pa retira e minister via Parlamento di inmediato? E dos miembronan di Parlamento por pidi un reunion publico, invita e minister concerni, presente cu pruebanan cu e ta actuando contra e interes di Aruba y core cune per direct!! Eyden pueblo lo por husga pa su mes kende tin razon. Sea e minister a actua corecto, cu merece CONFIANZA of cu e partido POR a cay den e gara criminal di Otmar y pa colmo yuda pa RED y MEP.
Durante weekend e “spindocters” a traha “op volle toeren” pa purba cu “cheap shots” riba facebook pa hustifica e kitamento ilegal di e carteranan di Minister Lopez-Tromp. A base di e poco informacion cu ta sali den publicidad di parti di gobierno, no ta keda nada otro na nos pueblo pa encamina e avenida di rumor y speculacion pa trata na compronde loke ta tumando lugar. Ta bisto sinembargo cu e crisis politico aki tin diferente motibo. Na prome lugar nos por constata cu e gobierno POREDmep NO ta para pa INTEGRIDAD ni pa BON GOBERNACION. Ta hopi cla cu e stul di minister y/o parlamentario ta hopi mas importante cu caba cu corupcion y mal gobernacion! Loke ta bin na mente ta cu e crisis aki tambe lo por tin e proposito pa desvia atencion for di e deliberacion cu ta tumando lugar cu Hulanda y na unda parce cu nos gobierno lo a disidi caba pa entrega nos autonomia. Un autonomia cu ta a base di e derecho inalienabel di autodeterminacion cu NO por ta parti di un negosacion. E derecho aki ta di e pueblo Arubano, y ningun hende por mishi cune y si bo mishi cune bo ta un simpel ENTREGUISTA!
Partido UPP
Booshi Wever
27 di juli 2020


text:
Tag Archives: gasto entiero
Conexion di Funeraria riba MiPensioen di SVb
Banco di Seguro Social Aruba SVb tin un otro primicia unda cu entrante prome di september 2019 tur funeraria na Aruba por maneha nan propio cuenta via e portal di SVb MiPensioen. Funerarianan ta duna servicio na famia di pensionadonan cu fayece kende mester atende cu entiero den momento di tristesa. Parti di e servicio… Mas Informacion
Compensacion Pa Gastonan Di Entiero
Pa por ricibi e compensacion pa e gastonan di entiero e persona of instancia responsabel pa gastonan di entiero mester aplica na Departamento di Pensioen dentro di 30 dia despues di e fecha di fayecimento. Si e pensionado ta laga atras un viuda of viudo mester aplica dentro di 28 dia.
Declaracion pa gastonan di entiero
Entrante prome di januari 2011 a ser cambia den e leynan di AOV y AWW e periodo dentro di cual por declara e gastonan di entiero despues di fayecimento di un pensionado di AOV of AWW.


text:
Despues cu e di dos reunion a tuma luga cu informador di Aruba partido POR ta wak cu loke AVP a laga atras ta un desaster financiero grandi, segun lider di partido POR, Sr. Otmar Oduber ta splica.
Dialuna despues di a haci peticion na informador pa loke ta trata cifranan di e departamento di finanzas, diaranson nan ta sali decepciona door di e cifranan cu en todo caso, hopi sumier a bin dilanti di parti di Direktie Financien. Esaki ta un sentimento cu ta biba cerca informador mes. E peticion cu POR a haci dialuna ultimo, no por a wordo cumpli cun’e y awo ta compronde dicon.
Lo mester forma un gobierno nobo mas pronto posibel, ya cu esun cu ta duna autorisacion na departamentonan, pa informacion na informador of un posibel gobierno nobo, no a duna oido na peticion di informador. Pero a duna un documento cu no mucho informacion, pero ya caba ta papia di un presupuesto di 200 miyon florin den deficit. A haci un peticion pa e informacion pa e situacion actual di 2017, pero esaki tampoco a haya informacion ariba dje. Sinembargo, informacion cu Sr. Oduber ta dispone di dje, ta cu e gobierno nobo cu mester sinta dia 28 di October, den e lapso di mas lihe posibel, mester tin un gobierno nobo cu ta sinta y asumi resposnabilidad pa 1 di November. Pero bo no sa kico bo ta bay hereda. Pero informacion ta mustra cu enbes di un norma di 0,5% cu a acorda cu CAFT, ta papia di un norma cu ta bay yega 4 pa 4,5% pa 2017 ainda. Esaki ta nifica un deficit di e aña aki, unda cu mester entrega un presupuesto supletorio, prome cu entrega esun di 15 di December, cu lo mester tin un prestamo adicional den dje, dus bo ta endeuda bo pais cu mas di 140 miyon florin, loke ta mustra di ta e deficit di 2017.
Aruba tin un situacion cu no ta cla aworaki, pa loke ta e resultado di 2017. Cifranan cu tin y documentonan ta papia di un deficit di casi 200 miyon, di un caminda mester saca e placa. Na comienso di otro aña, Aruba lo mester cuminsa paga fiansanan cu ta vence na un suma di casi 120 miyon florin. Ta papia di un periodo di menos di 5 luna, cu lo tin un salida, un gasto adicional, sin tin un presupuesto ainda cu ta rond di mas o menos 300 miyon. Ta practicamente imposibel pa bo por goberna sin cu tin cu fia placa pa cubri e deficitnan aki, cu e gobierno saliente a laga atras. Ta logico, mirando cu e gobierno no a entrega un presupuesto di 2018 y tampoco a permiti pa Financien a duna informacion riba e situacion financiero. Aruba no tin un situacion financiero dificil, pero mas bien desastrozo.
POR ta kere cu crecemento economico, cu e hecho cu por pone un finanzas publico bou control bek, door di baha gastonan di gobierno na manera severo, door di privatisa e diferente departamento, instancianan, combina cu introduci leynan di restauracion ecomomico, haci e cambionan fiscal necesario, a base di e programa di gobernacion di POR 2017- 2021, lo por no solamente baha e debe, pero percura pa sali na beneficio di e comunidad di Aruba. Niun caminda por lesa den e programa di gobernacion, cu medida ta e caminda cu Partido POR ta scoge pe, segun Sr. Otmar Oduber.


text:
Dia 19 di mei 2022 Fundacion Digna Laclé-Herrera tabatin e grato placer di por a entrega certificado na tur e cursistanan cu a participa na e curso Basico di Formacion Politico (parti I). E fundacion ta sumamente orguyoso di por a conta cu 55 cursista cu a participa activamente.
Atrobe Fundacion por a conta cu un grupo varia. Tabatin personan afilia na partido AVP pero tambe personanan afilia na otro partido politico, gremionan y prensa. Hopi cursista a expresa di ta hopi contento di por a profundisa den varios topico constitucional y varios cursista a pidi pa sigui cu e segunda parti mas pronto cu ta posibel. E di dos parti di e curso ta planea pa sigui na september.
Durante e curso e docente, mr. dr. Ryçond Santos do Nascimento, a splica ampliamente con nos sistema parlamentario ta funciona. Docente invitado mr. Angel Bermudez e duna un presentacion encuanto finanzas publico y docente invitado mr. Suzy Römer a duna un charla encuanto e impacto di Ley di COHO y Landspakket riba economia y gobernacion di Aruba, Curaçao y Sint Maarten. Den e cuadro aki señora Römer a duna varios entrevista na prensa, entre otro na e programa Enfoke cu Patrick y Speed..
Pa clausura e curso mr. Mike Eman a elabora riba e origen di corientenan politico moderno manera liberalismo, socialismo y ideología di partido, Cristian Democrata. Señor Eman a finalisa su presentacion cu un refleccion riba e necesidad di un concepto di e bon comun. E bon comun mester ta e motor pa realisa un sociedad mas husto y inclusivo tanto den sentido social – economico como den sentido moral, etica y cultural.
Fundacion Digna Laclé-Herrera kier gradici tur cursista, tur participante di e charlanan, docentenan y e equipo cu a percura pa e organisacion y logistica pa haci e curso aki un trememdo exito. Fundacion Digna Laclé-Herrera kier enfatisa tambe cu formacion ta esencial pa crecemento personal y pa prosperidad di un pais. Hunto nos mester hisa e nivel di politica na Aruba. P’esey e lema di nos cursonan di formacion politico ta: “Ambieer niet een functie, maar de kennis om die functie te kunnen vervullen”.


text:
- Cleveland Indians ta otro ekipo ku segun informashonnan a mustra interes den servisionan di Andruw Jones. E ekipo di Cleveland ta en búskeda di entre otro un batido man drechi. Banda di Cleveland den pasado Andruw i su agente tabata tin kòmbersashonnan ku Baltimore Orioles i tambe Houston Astros. Sin embargo banda di Houston Astros kos a manera fria un tiki.
- E ekipo di Kansas City Royals a yega na un akuerdo di un aña pa 2,64 mion dòler ku Mike Moustakas. Ku esaki e ekipo ta evitá e proseso di arbitrahe salarial. Moustakas temporada pasa tabata tin un promedio di .212 ku 15 honron i 54 kareda empuha.
- Segun informashonnan, MLB a duna lus bèrdè pa e pelotero Kubano Yoan Moncada por firma ku un ekipo di Liga Grandi. Algun siman pasa e pelotero aki di 19 aña di edat tabata tin un seshon di entrenamentu priva pa e ekipo di New York Yankees. Scoutnan ta kompará Moncada ku otro peloteronan Kubano manera Jorge Soler i Yasiel Puig. Mas aleu nan ta bisa ku ofensivamente e pelotero ta hopi bon i nan ta kere ku e lo ta un futuro segunda of tersera base. San Francisco Giants i Boston Red Sox tambe a mustra interes den e pelotero aki.
- Picher agente liber Kyle Kendrick a yega na un akuerdo ku e ekipo di Colorado Rockies. E akuerdo ta pa un aña na 5,5 mion dòler. Kendrick te awor a pasa tur su añanan den Liga Grandi ku e ekipo di Philadelphia Phillies. Temporada pasa Kendrick tabata tin un rèkert di 10-13 den 32 salida ku un efektividat di 4.61.


text:
Kralendijk - E luna akí i luna di mei, empleadonan di e departamento di Salubridat Públiko ta den bario pa pasa habitantenan di bario un angua kontra corona i di buster sin sita. E departamento tin bon eksperensia ku pasamentu di angua den bario. Habitantenan di bario ku difísilmente por bai Kompleho Deportivo Jorge Nicolaas, ta hasi bon uso di pasamentu di angua pegá ku kas. Na Boneiru a kita e medidanan di corona, pero ta keda importante pa ta ...
A partir del 20 de abril de 2022, para viajar a Bonaire, todos los viajeros tendrán que rellenar solamente la declaración de salud
Kralendijk - A partir del miércoles 20 de abril de 2022, para viajar a Bonaire, tanto los viajeros vacunados como los no vacunados tendrán que rellenar solamente la declaración de salud. A partir de esa fecha, los viajeros ya no tendrán que someterse a las pruebas ni presentar un certificado de recuperación o vacunación antes de su viaje. Esto se aplica a los viajeros de todos los países. Se espera que los viajeros rellenen la declaración de salud con veracidad. ...
For di 20 di aprel 2022 tur biahero mester yena solamente e deklarashon di salú pa biaha pa Boneiru
Kralendijk - For di djárason 20 di aprel 2022, biaheronan bakuná i no bakuná mester yena solamente un deklarashon di salú pa nan biahe pa Boneiru. For di e fecha ei, biaheronan no mester tèst òf entregá un prueba di rekuperashon òf prueba di bakunashon mas pa nan biahe. Esei ta konta pa biahero for di tur pais. Di biaheronan ta spera ku nan ta yena e deklarashon di salú konforme bèrdat. For di basta tempu kaba na Boneiru, e ...
Loes Jaspers ta traspasá su trabou na Salubridat Públiko pa Bert Wolters
Kralendijk - For di 1 di aprel 2022 Loes Jaspers no ta traha mas komo dòkter di komunidat i salú i kombatimentu di malesa di infekshon na departamento di Salubridat Públiko. Entrante e fecha akí Bert Wolters ta susesor di Jaspers. For di aña 1992 te na momento ku el a bini Boneiru e aña akí, Wolters a traha komo dòkter di komunidat i salú i dòkter di kombatimentu di infekshon na GGD na Groningen, Hulanda. Den e periodo akí ...
Departamento di Salubridat Públiko ta lansa djengel pegahoso ‘Biba kuné’
Kralendijk - Departamento di Salubridat Púbiiko a lansa e djengel pegahoso ‘Biba kuné’. A traha ‘Biba kuné’ pa rekordá tur hende kon tene Boneiru salú awor ku no tin medida di corona mas. Kolaboradó Shermantha Frans di departamento di Salubridat Públiko a skirbi músika i teksto pa e djengel. JC and Friends a kanta i toka e djengel. Despues ku a stòp ku medidanan di corona, departamento di Salubridat Públiko a kuminsá ku un kampaña pa informá komunidat kon tene ...
Di dos angua di buster awor pa hende di 60 aña bai ariba
Kralendijk - For di djasabra 2 di aprel 2022 hendenan di 60 aña bai ariba por pasa e di dos angua di buster sin sita na Kompleho Deportivo Jorge Nicolaas. E di dos angua di buster ta nesesario pa motibu ku e protekshon di e promé angua di buster ta bira ménos despues di mas òf ménos tres luna. Último tempu e kantidat di kontagio ku corona ta oumentá. P’esei ta bon pa hendenan di 60 aña bai ariba pasa ...


text:
KRALENDIJK – Despues di kantidat di reakshon relashoná ku drechamentu di kareteranan, Radio Live 99.9 FM a papia ku Diputado Pablo James Kroon relashoná ku e remarkenan. Hopi outomobilista spesialmente ta reklamá tokante kamindanan na Boneiru. E asuntu di drecha kaya por bai fásil segun nan. E problema ta e asuntu di sakamentu di tera, esta fundeshi pa yen’é di nobo. E kos aki no ta nesesario. Un Boneriano bibá na Hulanda a konta ku aya simplemente ta ‘vrees’ un kaya i pone un kapa nobo di asfalt. Meskos tabata e kaso ku kaya Macario ‘Cai’ Sint Jago. Algun aña pasá a ‘vrees’ e kaya i pone un kapa nobo i ainda e kaya ta bon. Den e área aki e tera no ta stabil i ta notabel ku e kaya a keda mas mihó ku otronan ku a drecha ku si a kuminsá plama for di otro. E asuntu di saka fundeshi lógikamente ta hopi mas karu ku simplemente ‘vrees’ i pone un kapa nobo di asfalt. Si ta planiá pa drecha tur kaya na Boneiru ku ta den mal estado, ku ta sigur 70 porshento, sin konta esnan di tera ku ta rekerí asfalt, lo dura un eternidat pa drecha tur. Si tur kaminda mester koba saka fundeshi aki 100 aña ainda ta drecha kaya na Boneiru sin yega un final. E ta hopi kostoso i ta tuma hopi tempu. Kaya Macario Sint Jago ta e ehèmpel mihó ku Boneiru tin. Esnan ku supuestamente tin konosementu di e trabou i gobièrnu i otronan komo konsehero niun no ta mira esaki?
Otro kos ta ku e asuntu di koba kanal duars den kaminda i no por sera esaki stabil. Mester pone regla si un kompania no por hasi e trabou bon, duna un otro e tarea. Kisas ta bon pa manda e kompania ku ta hasi e trabou aki un kurso kon pa habri i sera un kanal duars riba kaya. Mas ku 90 porshento di kanal ku a drecha na Boneiru ta inkorekto. Radio Live 99.9 FM a papia ku diputado James Kroon relashoná ku e remarkenan ku tin den pueblo. Diputado Kroon a reakshoná bisando ku Hulanda ta pone fondonan disponibel pa drecha kaminda. Nan a proponé pa saka e fundeshi i pone nobo promé asfaltá un kaminda. Pa e motibu aki ta rekonstruí tur kaya den e mes un konsepto.
KRALENDIJK – Despues di kantidat di reakshon relashoná ku drechamentu di kareteranan, Radio Live 99.9 FM a papia ku Diputado Pablo James Kroon relashoná ku e remarkenan. Hopi outomobilista spesialmente ta reklamá tokante kamindanan na Boneiru. E asuntu di drecha kaya por bai fásil segun nan. E problema ta e asuntu di sakamentu di tera, esta fundeshi pa yen’é di nobo. E kos aki no ta nesesario. Un Boneriano bibá na Hulanda a konta ku aya simplemente ta ‘vrees’ un kaya i pone un kapa nobo di asfalt. Meskos tabata e kaso ku kaya Macario ‘Cai’ Sint Jago. Algun aña pasá a ‘vrees’ e kaya i pone un kapa nobo i ainda e kaya ta bon. Den e área aki e tera no ta stabil i ta notabel ku e kaya a keda mas mihó ku otronan ku a drecha ku si a kuminsá plama for di otro. E asuntu di saka fundeshi lógikamente ta hopi mas karu ku simplemente ‘vrees’ i pone un kapa nobo di asfalt. Si ta planiá pa drecha tur kaya na Boneiru ku ta den mal estado, ku ta sigur 70 porshento, sin konta esnan di tera ku ta rekerí asfalt, lo dura un eternidat pa drecha tur. Si tur kaminda mester koba saka fundeshi aki 100 aña ainda ta drecha kaya na Boneiru sin yega un final. E ta hopi kostoso i ta tuma hopi tempu. Kaya Macario Sint Jago ta e ehèmpel mihó ku Boneiru tin. Esnan ku supuestamente tin konosementu di e trabou i gobièrnu i otronan komo konsehero niun no ta mira esaki?


text:
E maneho di husticia ta den centro di atencion atrobe. Loke ta haci un diferencia ta cu e ministro encarga ta reacciona mas rapido riba preocupacion (y critica) for di den comunidad y sin e usual actitud di iritacion. Esey ta un bon señal y ta duna speransa cu lo bin mas atencion pa e problemanan. Nos por discuti cuanto criminalidad ta aumentando, pero nos no ta discutiendo si e ta aumentando pasobra pa tur hende esey ta bisto. Kico ta e cosnan cu por contribui na mehora e situacion?
Semper un di e prome cosnan cu ta surgi den e debate ta e grito pa castigo mas pisa, y den esaki tambe castigo minimo pa cierto delito. No ta e intencion di hiba e discusion a fondo aki, pero ta necesario remarca cu aumento di castigo no ta duna automaticamente e efecto desea. Hasta si nos adapta ley pa inclui castigo mas pisa, ta un hues imparcial ta duna sentencia y esey mester keda asina tambe. Cu tempo esey por cambia pasobra e hues tambe ta biba den nos comunidad y ta sinti loke ta biba eyden. Di otro banda, nos ta parti di algo mas grandi cu yama Reino Hulandes y nos sistema legal semper te cierto punto lo mester cuadra cu practica di husticia den esaki.
Otro punto di debate: medionan fisico y humano pa trabao di husticia. Mas polis riba caya ta un di e prome cosnan cu un ciudadano ta desea di mira. Inmediatamente nos ta haya nos confronta cu e situacion di austeridad den gobernacion caminda baha gasto na e momento aki ta mas na orden di dia cu aumenta esakinan. Sin embargo, tin excepcion riba e regla aki y husticia sigur mester ta un di nan. No ta trata di nos siguridad como comunidad solamente, sino tambe di un di e aspectonan mas importante di nos economia. Cada atraco riba un persona, cu e ta turista o local, ta aumenta e ambiente di insiguridad y ta daña e ambiente cu nos mester pa nos y pa nos bishitantenan.
Ta p’esey tambe ta straño cu nos ta apenas algun luna despues di e aprobacion di e presupuesto pa e aña aki y awor por scucha di e ministro encarga cu mester aumenta presupuesto. Pakico e no a defende su cartera ora a baha esaki cu un par di miyon? Ta di spera cu ora entrega presupuesto 2017 (prome cu 1 di september) lo tene debido cuenta cu esaki. Ta keda un tarea pa e cuerpo policial mes tambe y esey ta con pa traha mas inteligente cu mes hopi medio y personal. Esaki ta un tarea y reto pa tur cuerpo policial na mundo y aki esey no ta diferente. Si for di simpel informacion den prensa un ciudadano por saca e conclusion cu e vigilancia na costa pariba ta laga di desea y cu esey ta facilita entrada di persona ilegal anto ta facil pa bisa cu tin falta di personal y por lo tanto e cobertura di e area ta sufri. Ta existi algo cu yama prioridad y no mester ta experto den husticia pa constata cu aparentemente e prioridadnan ta otro caminda y e pregunta ta surgi pakico. Lo ta bon si nos mandatario encarga cu Husticia por elabora mas riba kico ta haci den forma practico pa yega na traha mas efectivo.
Pero tin mas aspecto pa contempla cu ta bay mas leu cu e responsabilidad di e ministro concerni. Pasobra tur loke nos ta papiando te awor ta e aspectonan di represion y no di prevencion. Tuma medida preventivo ta un asunto cu ta toca henter gobernacion y practicamente tur ministerio. E manera pa aumenta e efecto di maneho preventivo ta simpel pa papia pero e caminda di ehecucion ta largo y costoso. Sinembargo nos ta mira hopi otro pais ta hincando hopi recurso den un sistema educativo extendi cu no ta abarca e oranan di scol so, pero ta un sistema integral di cuido y vigilancia riba hubentud durante scol y despues di scol te ora e mayornan ta na cas bek, loke no ta 1’or, ni 2’or, ni cuat’or di atardi. E fenomeno di mama cu tata trahando no ta un problema cerca nos so, e ta un realidad den hopi pais.
Algun tempo pasa nos Prome Ministro tambe a realisa esey y a cuminsa cu un proyecto ‘piloto’ bao di scolnan secundario, cu orario extendi, cu integracion di deporte, arte, etc. No tin ‘rocket science’ aki, hopi otro pais ta realisa esaki caba. Nos no a keda sorprendi ora cu e proyecto no tabata avansa pasobra ‘no tin placa’. Aki nos ta yega na e punto critico di e gobierno aki desde inicio: goberna bon significa haci e escogencianan corecto. Benta miyones afo na un tram en bes di inverti den un proyecto menos visibel, como politico ta facil pa scoge e tram of e brug na Balashi cu tur hende mester pasa ariba tur dia. Ta tuma un estadista, sin embargo, pa scoge pa e merito no tanto visibel, pero necesario.


text:
(CiberCuba) – “No ta importa cu e publico a prefera pa mi keda afo, pasobra mi a bisa na un manera honesto di mi y mi tabata transparente riba mi mes di e mama cu mi ta y e pitbull cu ta defende su hendenan”, asina Niurka Marcos a bisa yorando na momento cu el a keda expulsa.
E Cubana Niurka Marcos a despedi dialuna ultimo di “La Casa de los Famosos 2” despues cu el a keda elimina.
Tur comienso di siman un persona ta keda expulsa of elimina di e programa. Den e ronda aki hunto cu Niurka otro tres famoso tambe a keda nomina pa keda afo di e concurso. Ta trata aki di e modelo Dominicano, Lewis Mendoza; actriz Venezolana, Daniella Navarro y e actor Mexicano, Salvador Zervoni.
Sinembargo e publico a dicidi cu e cantante y actriz Cubana ta esun cu ta keda elimina den e ronda aki. E cadena di di television cu ta transmiti e programa na Telemundo a haci pregunta riba cuenta di Instagram, kico ta e consecuencia su salida lo ocasiona?
E eliminacion di Niurka Marcos no a sorprende mucho persona, asina por conclui cu e actriz a gana e rechaso di parti di e publico y di algun di su compañeronan den “La Casa de los Famosos 2” door di su polemicanan.
Hasta riba Twitter su eliminacion a haya un tendencia di hashtag # fueraniuraniurka y e comentarionan di Instagram pa Telemundo e publico a sostene e decision cu nan a tuma. Di e manera aki tur e otronan cu a keda den “La Casa de los Famosos 2 ” ta siña cu e publico ta esun cu ta manda, ningun hende no ta intocabel. Hopi persona a comenta y gradici Telemundo pa duna balor na nan voto.
Tambe otro fanaticonan ta reacciona cu door di e salida di Niurka e miho di e reality a caba. Niurka a despedi entre lagrima di “La Casa de los Famosos 2”


text:
(ElNacional) – ONG Fundaredes a alerta dialuna ultimo cu na e pais ta existi un emergencia ambiental grave cu ta afecta hopi di e parkenan nacional y cu ta pone den riesgo e flora y fauna di e espacionan aki.
“Na Venezuela ta existi un emergencia ambiental grave cu ta afectando directamente hopi di e parkenan nacional, cu ta patrimonio di e pais, lagando den un riesgo inminente e flora y fauna di e espacionan aki, cu mester wordo protegi pa leynan ambiental”, Fundaredes a señala a traves di un comunicado.
E coordinador di Observatorio di Ambiente di e ONG, Elias Caceres, cita den e nota, a bisa cu na e Parke Nacional Morrocoy na estado Falcon, a construi casnan na rand di e rooinan cu e ta cualifica manera construccionnan ilegal den cual ta demostra e pasividad di Estado Venezolano pa cumpli y respeta leynan.
Asina mes el a indica cu na Parke Nacional El Avila, un sero considera e pulmon vegetal di Caracas y conoci oficialmente manera Waraira Repano, ambientalistanan a denuncia destruccionnan indiscrimina y ilegal, di cual e rama- y pidanan di palo ta wordo usa manera palo pa candela pa motibo di e escasez cronico di gas pa cushina.
“Nos ta haci un yamada na e organismonan competente pa actua cu e meta di garantisa e derecho di un ambiente sigur, sano y ecologicamente ekilibra, ademas, di stop e daño cu agentenan externo ta ocasiona na e diferente parke- y monumentonan nacional”, el a agrega.
Dia 5 di juni ultimo, Dia Mundial di Medio Ambiente, activistanan Venezolano a exigi gobierno di Nicolas Maduro pa impedi e destruccion di naturalesa na e pais y pa stop e invasionnan den parkenan natural, manera e construccion di mansionnan.


text:
Gradicimento y Invitacion
Pa medio di esaki famia kier a gradici tur esnan
cu na un manera of otro a duna nos sosten, consuelo y forsa
durante e tempo dificil cu e fayecimento y entiero
di nos defunto stima:
Casimiro R. Gomez
Mihor conoci como Naco
Boso muestra di atencion ta di hopi aprecio y un gran sosten pa nos. Un danki na un y tur cu a manda carchi, krans, whatsapp, email y a hasi yamada nan telefonico.
Tambe na Aurora Funeral Home pa cu su bon servicio y atencion.
Boso muestra di atenshon tabata un gran consuelo pa nos.
Na mes momento nos ta invita famia, bisiña-, amigo- y conocirnan
pa compaña nos na 3 Santo Sacrificio di Misa na Birge di Fatima diabierna 18 di juni 2022 pa 7 pm, diadomingo 20 di juni 2022 pa 10.30 am, diaranson 22 di juni 2022 pa 7 pm.
Boso presencia ta altamente aprecia.


text:
SENTRO DI BAKUNASHON PA COVID-19 TA MUDA DI OTROBANDA PA ZAQUITO
Willemstad – En konekshon ku e programa masivo di bakunashon kontra COVID-19, ku a start dia 24 di febrüari 2021, i ku a yega na un nivel di kuido regular, Ministerio di Salú, Medio Ambiente i Naturalesa ta informa lo siguiente:
Entrante djamars 31 di mei 2022 lo kontinuá ku bakunashon pa COVID-19 na Servisio di Salú Públiko di Kòrsou, “Uitvoeringsorganisatie Geneeskunde & Gezondheidszaken” (UO G&Gz, ántes GGD) na e departamento di “Infectieziektebestrijding” (IZB) ku ta situá na Piscaderweg 49, Zaquito. Djaluna dia 30 di mei 2022 e sentro di bakunashon lo ta será pa hasi e mudansa di Poli-EHBO na Otrobanda pa UO G&Gz na Zaquito posibel.
Bakunashon pa COVID-19, inkluso “booster” i “herhaalprik” na IZB ta posibel tur djaluna, djamars, djaweps i djabièrnè di 08.00 pa 12.00 i di 13.30 pa 17.00.
Por traha un sita òf por “walk-in” na Piscaderweg 49, Zaquito.
Riba djárason e tim mobil lo ta riba kaya pa duna servisio ambulante. Bakunashon te serka bo.
Por bishitá www.bakuna.cw òf yama 9345 (di 08.00 pa 15.00, di djaluna pa djabièrnè) pa mas informashon tokante e bakuna kontra COVID-19.
Lo tin palabrashon ku sierto instansianan pa nan por sigui haña e servisio di bakunashon manera kustumbrá.


text:
Luna di mei a yega cu un CAFT sperando riba gobierno di Aruba pa finalisa su tramitenan cu Citgo/PDVSA encuanto reapertura di e refineria, pa papia riba cobertura di e deficit di alrededor di Afl. 50 miyon cu a keda den presupuesto 2016. Den e dianan aki e reunionnan pa clarifica e asunto mester tuma luga, mirando tambe e caminda cu mester cana si acaso tin medida pa tuma entrante di dos mita di aña, esta 1 di juli.
Segun CAFT no ta e intencion cu ta cubri e deficit aki cu prestamo nobo, aumentando debe di Pais Aruba. Den su evaluacion di presupuesto 2016 CAFT hasta ta duna gobierno un advertencia serio, cu si gobierno contra conseho di CAFT bay cera prestamo local, esaki por resulta den un conseho na gobierno di Reino pa duna gobierno di Aruba un ‘aanwijzing’. E medida aki lo obliga gobierno pa coregi esaki cu aumento di entrada, of reduccion di gasto. Mirando e caminda cu e gobierno a tuma te awe, probablemente esey lo significa mas medida den forma di sea aumento di BBO/BAZV, of introduccion di ABB, of introduccion di e bank transfer tax. Baha gasto ta algo cu gobierno lo kier evita di tur manera, ademas no tin tanto posibilidad mirando e gastonan structural halto.
Gobierno di su banda a argumenta cu e deal cu Citgo lo trece suficiente beneficio aden pa cubri e buraco actual den presupuesto di e aña aki. Esey na e momento aki ta dificil pa confirma. E suma di lease cu Citgo ta bay paga pa aña mes no ta yega pa esey, mientras cu asina leu cu e informacion ta disponibel, e acuerdo no ta formalisa ainda y e pago inicial por lo tanto no ta sigura. Si manera gobierno mes ta bisa, Citgo lo inicia e proceso largo di rehabilitacion na augustus, e beneficionan adicional di impuesto di importacion, impuesto riba salario, prima di seguro social y medico pa esnan emplea e aña aki ainda, lo no ta asina grandi. Ta na 2017 eventualmente e proceso aki lo por ta den ‘full swing’ y por trece e maximo na beneficio pa caha di gobierno. Esaki significa cu pa e aña aki lo mester coregi rumbo ainda y ta na gobierno pa dicidi kico ta bay haci. E cartanan riba mesa a keda mescos compara cu fin di aña 2015 ora tabata discuti presupuesto 2016: tur alternativa tin nan efecto negativo y haci un escogencia lo depende di e efecto electoral cu ta spera pa 2017.
Mirando cu ya nos ta yegando fin di mei y ta keda solamente un luna pa tuma paso, e probabilidad di un ley nobo pa introduci un ‘bank transfer tax’ pa 1 di juli ta hopi chikito. E ABB realmente a keda descarta caba como politicamente inaceptabel pa e partido den gobierno. E medida cu por tuma rapidamente ta un simpel aumento di e porcentahe di BBO of BAZV. Pa e aña aki ainda gobierno tin un aportacion na AZV riba su presupuesto, cu por kita for di caminda pa un gran parti aumentando BAZV cu un porciento.
Otro aspecto di e asunto ta kico gobierno ta ricibiendo for di economia den e aña aki. Remarcabel ta cu Banco Central den su relatonan mensual ta menciona explicitamente cu nan no a ricibi e datonan di gobierno su entrada pa e lunanan cu a transcuri. Aki claramente Banco Central ta pone e responsabilidad cerca gobierno, loke no ta faborabel pa e imagen di e ministro encarga cu finanzas. Mas ainda si esaki ta e persona cu mester mustra integridad pa por bira nos proximo Gobernador… Di tur manera, nos por ta contento cu tin un CAFT pasobra nan tin e potestad di drenta den e departamentonan concerni y tuma e documentacion cu nan mester pa nan trabao, si mester acompaña pa polis. Esaki ta poni den ley djis en caso gobierno pensa di desafia nan autoridad di conoce nos asuntonan di finanza publico te den detaye. Via CAFT, cu ta publica su rapportnan, un poco mas laat pero nos ta haya sa con e asunto ta. En todo caso, na e momento aki ta dificil pa por tin un impresion di e entradanan di gobierno, cu den e dos ultimo añanan a mustra un retroceso a base di e poder di compra reduci, y a pesar di un crecemento den turismo, cu a laga menos atras como beneficio mirando e cantidad di bishitante (mayoritariamente di Venezuela). Nos no por a sinti un cambio den e cautela y pesimismo di e sector comercial te na e momento aki cu por indica un estimulo economico a base di aumento di inversion den sector priva.
Esaki ta trece nos na e conclusion cu, si CAFT no keda convenci cu e acuerdo cu Citgo tin un base asina fuerte cu esaki lo sustenta un aumento di entrada suficiente pa cubri e deficit menciona, lo bin cu un recomendacion pa tapa e buraco di otro manera. Tur manera aplicabel ta finalisa den hinca man den nos cartera…


text:
The content originally appeared on: Diario
Algemene Rekenkamer Hulandes ta adverti Gobierno Hulandes — *Expertonan ta adverti Aruba cu mester reforsa Ley di Contabilidad — *Mester evita cu Gobernacion por uni cu Parlamento pa abusa di Pueblo
ORANJESTAD (AAN) — Den un situacion sumamente serio na nivel mundial, e forsa financiero di pais Aruba y e placa cu e pais tin pa confronta exigencianan serio, mester wordo bon proteha.
E advertencianan di DIARIO pa medio di informacionnan di expertonan cu ta asisti nos den nos trabou, awe ta resona no solamente pa Aruba pero rond mundo.
Aruba a celebra e reunion di e Controladornan General den e region cu sin duda ta crea un momento pa pa duna un lugar special na e lugar cu control di placa di Pueblo ta haya den e sistema democratico.
E control di placa di Pueblo ta esencial pa asina asegura e placa di Pueblo ta sirbi propositonan di Pueblo.
Ley di Contabilidad ta duna tur splicacion kico un gobernante mester haci pa e por gasta un cent di Aruba.
Lamentablemente e leynan importante pa funcionamento di democracia, ta wordo abusa den mundo politico manera rapportnan y casonan di corupcion ta duna prueba.
E rapport “Bo Aruba” a duna motibol pa DIARIO pa basta tempo pidi pa reenforsa e leynan cu mester proteha Pueblo y introduci sancionnan na tur cu abusa di placa di Pueblo.
Generalmente, ora papia di abusa di placa di Pueblo, e pensamento ta bay den direccion di e gobernantenan y o ta mira e papel di Parlamento cu tambe tin herment pa abusa di placa di Pueblo.
Aruba tin e Rapport Bo Aruba, cu mescos cu e Rapport Fondo Desaroyo Nobo San Nicolas, ta duna prueba, con miembronan di Parlamento mes ta sostene gobernantean di nan color politico pa kibra ley cu ta regla e forma y reglanan pa gasta placa di Pueblo.
Parlamento di Aruba a scrap su deber di cuida placa di Aruba ora el a duna Mike Eman como Prome Ministro e posibilidad, pa gasta 1.6 Biyon di Pueblo sin cu control di Parlamento of dor di hasta Reino tabata posibel.
Awe cu na Hulanda Algemene Rekenkamer Hulandes ta splica gobernantenan Hulandes cu nan mester mira con ta duna contenido na un maneho cu ta suficiente fuerte pa soporta crisis, Aruba mester ta na haltura cu defensa di placa di Pueblo ta base di e sistema democratico.
Kico por spera riba termino cortico na mundo, ningun hende ta na haltura. Hecho ta cu tur pais mester prepara nan mes impactonan serio den cual Pueblo mester tin fondo pa sigui cana.
Algemene Rekenkamer Hulandes ta bay profundamente den e forsa financiero cu un pais mester tin pa den bon y mal tempo sirbi bienestar comun cu e placa cu e comunidad ta produci.


text:
Kralendijk- Awe a logra bakuná 200 hende na Boneiru kontra di Covid-19. Ta trata di e sifra mas haltu ku a logra riba un solo dia te asina leu.
Dr. Marian Luinstra-Passchier durante de rueda di prensa awe a konfirmá ku gobièrno ta bai hasi un intento di bakuná mas hende kontra pa dia kontra di Covid-19.
E dòkter a hasi un apelashon tambe riba hende pa registrá pa bakuná. “E ta nesesario. Protehá bo mes”, asina Luinstra-Passchier a bisa.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Kralendijk- Gezaghèber Edison Rijna, den un video ku a manda via vários kanal, ta hasi un apleashon riba pueblo pa no bai Rincon pa dia di Rincon.
Rijna a splika ku por selebrá e dia si den seno familiar, tumando na kuenta e reglanan ku ta konta pa nivel di riesgo 4. Hende por bai di bishita na otro hende su kas, pero Rijna a rekordá ku na tur no mester ta ku mas ku 10 persona na e kas konserní.
Tambe Rijna a rekordá ku no tin mag di tin fiesta òf evento. Rijna a hasi un apleashon spesífiko pa hende ku no ta biba òf traha na Rincon, pa no bai Rincon djabièrnè.
Virtual
Rijna a bisa tambe ku lo no tin aktividat físiko na Rincon pero solamente virtual. Tambe Rijna a enfatisá ku si lo mester resulta ku tin aglomerashon tòg, polis lo aktua mesora.
But
Rijna a menshoná tambe ku e but pa violashon di regla riba e dia aki ta subi na e máksimo di 280 dòler, ademas esaki ta konta tambe pa violensia kontra polis i tambe pa insulto kontra di polis. E promé mandatario a hasi tambe un apelashon spesífiko di komportá nan mes bon i tene nan mes na regla.
“Mi tambe ta lamentá ku e aña ai un biaha mas nos no por selebrá Dia di Rincon manera kustumber, pero mi tin ku sali na defensa di salú di tur siudadano”, asina Rijna a bisa.
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
E aña aki Aruba Excellence Foundation (A.E.F.) tabata tin e honor pa entrega plakaat di reconocimento na 10 organisacion cu a percura pa full nan team ta 100% A.C.P. Certified.
Desde aña 2017 a cuminsa entrega plakaat di reconocimento na companianan cu a certifica full nan team. Cada compania a percura pa tur miembro di team participa cu e curso di Aruba Certificaion Program (A.C.P.), pa asina tur hende sea cu ta traha directamente of indirectamente den e sector di turismo por ta un embahador capacita cu tur informacion di Aruba, y cu ta brinda servicio cu Zjeito.
Actualmente tin 28 organisacion cu tin e status di 100% Aruba Certified.
Pabien ta bai pa Costa Linda Beach Resort, Cas di Cultura, Starbucks, Manchebo Beach Resort & Spa, Aruba International Relocations, Eco Destinations, Fofoti Tours, Jeff Classic Tours y Elements of Aruba cu e bunita logro aki. Por ultimo tin Paradise Beach Villas cu ta e unico resort cu a re-certifica henter e hotel pa di dos biaha. Cada compania a manda un representante pa ricibi e plakaat di reconocimento.
Aruba Excellence Foundation a wordo institui door di Aruba Tourism Authority na juni 2018 y ta e fundacion encarga pa entre otro ehecuta e Aruba Certification Program (A.C.P.) como tambe e programa di Happy Information Officers (H.I.O.). Meta principal di e fundacion ta pa sigui desaroya y implementa A.C.P. y H.I.O. como tambe otro programanan specialmente diseña pa certifica personanan cu ta traha den sector di servicio y hospitalidad, p’asina percura cu e nivel di servicio excelente di Aruba ya bon conoci, por keda riba un nivel halto.


text:
Kralendijk – Entidat Publiko Boneiru kier enfatisá ku Playa Fòrn’i Kalki (Bachelor Beach) ta i lo keda aksesibel ku entrada pòrnada pa tur bishitante. Djabièrnè dia 1 di yüli, den un forma virtual, diputadonan James Kroon i Hennyson Thielman, a revelá desaroyo di Playa Fòrn’i Kalki riba página di Facebook di Gobièrnu di Boneiru.
Manera ta kustumber e posibilidat pa bo por bai ku bo mes refresko i kos di kome ta keda posibel na e bich. E bich ta unu públiko pues lo no por limitá ningun persona pa bini ku nan mes kosnan. Ku e diseño nobo kier hasi posibel ku bo por kumpra algu di kome of hür ekipo si bo ta deseá esaki.
A tene kuenta ku tur edat i gremio ku diseño di e bich. Lo bai tin entre otro un parke di hunga pa nos muchanan por dibertí nan mes i un trapi mas mihó i seif pa baha na e playa. Kiosko kaminda empresarionan lokal por bende nan produktonan i/òf hür ekiponan akuátiko. Es desir, un área multifunshonal kaminda bishitantenan por kumpra kos di kome i bebe, hasi uso di mesa di piknik i un edifisio ku fasilidat di baño i kaminda bo por kambia paña despues di un dia largu na bich.
“Ta importante pa desaroyo ekonómiko di nos isla pa krea posibilidat na nos lokalnan prosperá. P’esei ku e diseño pa Playa Fòrn’i Kalki nos kier duna eksklusivamente nos empresarionan lokal oportunidat pa bende nan servisio òf produktonan. Nos vishon ta pa krea un eksperiensia úniko i eksponé loke nos komo boneriano tin di ofresé na nos bishitantenan. Klaramente pa bo por hasi esaki bo mester ta empresario establesé na Boneiru i inskribí na Kamara di Komèrsio”, segun diputado di desaroyo ekonómiko i turismo Hennyson Thielman.
Pa hür kiosko òf okupá áreanan na e bich lo habri un destaho kaminda empresarionan lokal por entrega nan ideanan ku nan tin pa bich. Fecha di esaki lo keda anunsiá despues pa medio di e kanalnan di Entidat Públiko Boneiru.
Partnernan stratégiko involví den desaroyo di Playa Fòrn’i Kalki ta Tourism Corporation Bonaire (TCB), Telbo i e arkitekto lokal sr Gino Obersi. TCB ta bai keda responsabel pa maneho di e bich. Di e forma aki nos por garantisá ku e laman ta keda pa públiko i lo risibí konstantemente fondonan nesesario pa mantenshon di e bich. E otro partner stratégiko den desaroyo di e bich aki ta Telbo. Huntu ku Telbo ta bai sòru pa brinda konekshon di internet high speed pa asina bishitantenan di e bich por keda konektá.
Un partner stratégiko mas ta e arkitekto. Un arkitekto boneriano ku ta komprondé nos estilo i nesesidatnan di nos komo boneriano a hasi diseño di e bich. Manera ta kustumber e posibilidat pa bo por bai ku bo mes refresko i kos di kome ta keda. Lo no limitá ningun persona pa bini ku nan mes kosnan. E bich ta i lo keda un sitio públiko.
E diseño nobo lo bai hasi e bich mas aksesibel, mas organisá i mas bunita. Un di e aspektonan di mas importante den e totalidat aki ta mantenshon di e bich. Entidat Públiko Boneiru ta sumamente konsiente ku mester mantené e aspektonan natural i úniko di e bich i ta garantisá ku esakinan lo keda intakto. E bich ta i lo keda grátis i aksesibel pa públiko i lo risibí un facelift pa nos lokalnan i bishitantenan.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Aruba
Chauffeur a dal frontal den mata di kwihi na Balashi
Diaranson anochi riba e caminda di Balashi pa e brug bieu pa Pos Chikito un kia cerato a dal frontal den un mata di kwihi den e birada. Polisnan a presenta di biaha na e sitio, y a constata cu e chauffeur pa un of otro motibo velocidad a lubida riba e birada baha caminda y dal frontal den un mata di kwihi basta duro. Ambulance a presenta y a brinda asistencia na e victima, paramediconan a stabilisa e persona y a keda transporta pa hospital.


text:
ORANJESTAD: Dialuna ultimo Minister Endy Croes a reuni cu director di Directie Wetgeving en Juridische Zaken, sr. George Croes. E tataba un reunion fructifero unda a dialogariba diferente topiconan y a dialoga riba leynan cu Minister Endy Croes kier revisa, modernisa y traha.
Minister Endy Croes a ricibi conseho riba e parti legal y aprofundisa riba diferente leynan anticua di enseñansa manerapor ehempel; Landsverordening Kleuter, Basis y VoortgezetOnderwijs. Tambe a dialoga riba leynan cu falta pa traha manera; Voortgezet Special Onderwijs, Beroepsonderwijs y WOT esta Wet Op Toezicht.
No ta un tarea facil pero Minister Endy Croes ta determina pa logra esaki den e termino nos dilanti. DWJZ ta sostene y ta duna contribucion den e proyecto aki. Minister Endy Croes a keda masha contento cu e reunion y a gradici sr. George Croes di DWJZ pa su tempo. Pronto lo traha y prepara pa inicia e proceso aki.


text:
Diploma
-
Certificacion copia di diploma
Hopi instancia, manera instituton di enseñansa y empresa ta exigi di esnan cu a caba scol, pa nan presenta nan diploma, sea cu ta pa un estudio of pa trabou. Mirando cu diploma ta un documento oficial y cu ta otorga esaki solamente un solo biaha, e persona ta presenta den hopi caso copia di e diploma na luga di e diploma original. Inspeccion ta certifica copia di e diploma original. Esaki ta nifica cu ta trata di un copia cu ta cuadra cu e diploma original y ta firma door e inspector di enseñansa.
-
Evaluacion di diploma
Kico ta un diploma?
- Un diploma ta un prueba por escrito cu un persona a cumpli cu tur exigencia di un programa di estudio cu ta regla segun ley y cu e persona ta domina cierto materia den teoria y practica;
- Ta papia di un diploma, si un persona a caba cu exito un programa di estudio regla segun ley, manera MAVO, HAVO, VWO, MBO, HBO of Universidad.


text:
(NLTimes) – Ombudsman di muchanan Margrite Kalverboer a trece dilanti e problemanan cu transport pa studiantenan na Pointer su programa riba diadomingo.
El a sugeri pa tin mas escolta den bus cu por cuida di e muchanan, algun di nan kende actualmente ta lidiando cu oranan largo den vehiculo yen y pega den trafico. Pa medio di agrega mas persona cu training pedagogico, cual hopi biaha chauffeurnan di bus no ta, por yuda mantene pas den e busnan, Kalverboer a splica. Esaki por sigura cu muchanan ta yega scol cla pa siña na luga di mentalmente cansa caba di e biahe.
“En realidad, practicamente mi solamente ta mira casonan unda cu transport ta dañino pa e desaroyo di e mucha, asina tanto cu nan no ta desenvolve bon na scol,” Kalverboer a conta Pointer. El a bisa cu e ta ricibi keho di mayornan regularmente.
Sinembargo, e solucion aki no lo ta necesario tur bus. El a sigui splica cu “si e grupo di muchanan ta hopi grandi, of si e composicion di e muchanan no ta bay bon cu otro, eora simplemente mester pone un persona den e bus cu no ta concerni cu e trafico sino cu e muchanan.”
Esaki lo ta e responsabilidad di municipalidadnan pa organisa cu e mayornan e Association of Dutch Municipalities (VNG) no ta contra di esaki. “E condicion ta cu e municipalidadnan lo mester ricibi fondo pa porcubri e costo asocia cu e solucion aki,” un vocero a declara na Pointer.


text:
ORANJESTAD - E di 5 E-Aruba business seminar ta cla pa tuma lugar. Recientemente e organisadornan a presenta e fecha y detaye di e seminario aki. Esaki lo tuma luga dia 11 di juni 2022 den Renaissance Convention Center. E E-Aruba Business Seminar ta un seminario di mitar dia unda varios profesional di Merca y Europa ta bin Aruba pa asina papia riba diferente topico. Mayoria biaha riba topico cu tin di haber cu mercadeo (social) y transformacion digital.
E edicion aki ( Promer Lustro) lo toca e temanan manera “social media”, “customer service”, “company culture”, “e-commerce” y “digital marketing” en general. For di Merca lo t’ey presente Ryo Zsun. Ryo tin e titulo di Culture Maestro na e compania renombra Zappos cual awor ta propiedad di Amazon. Zappos ta conoci pa tin un cultura di negoshi hopi positivo y Ryo ta encarga cu esaki. E lo papia riba con imporante e ta pa tin un bon cultura den cada organisacion y tambe con pa traduci esaki den un bon “customer service”. For di Merca tambe lo t’ey presente Carlos Gil. Carlos ta un consultant renombra cu a traha p’e companianan manera Linkedin, Win Dixie, Wendy’s y otronan. Tambe e ta un “Best Selling Author” cu su buki The End of Marketing. E lo papia rib’e tendencianan di social media pero tambe lo inclui informacion relaciona cu NFT’s. For di Paris lo ta presente Timo Raab. Timo ta e ‘Global Head of e-Commerce pa L’oreal’. Timo lo elabora riba e ultimo tendecianan den e mundo di e-commerce. Manera tur edicion, despues di cada session, lo tin un panel unda cu lo combersa cu e expertonan local riba e materia. Pa Aruba Diederik Kemmerling di The Lab agency tambe lo elabora riba e cifranan y tendencianan di social media di Aruba.
Entrada pa e seminario den su fase early-bird ta costa 125 florin pa persona y lo ta obtenibel na Superfood for di diamars en adelante y tambe online via www.e-aruba.com. Pa companianan cu kier cumpra mas cu 5 ticket, por haci esaki via [email protected]
Entrada pa e seminario den su fase early-bird ta obtenibel na Superfood for di diamars en adelante y tambe online via www.e-aruba.com. Pa companianan cu kier cumpra mas cu 5 ticket, por haci esaki via [email protected]. e-Aruba Seminar ta produci pa Infinity Media Aruba y The Lab.
ORANJESTAD – E colegio di supervision financiero pa Aruba CAFt a confirma pa noticiacla cu nan a ricibi e contesta di gobierno riba nan ultimo reaccion. “Esaki ta wordo analisa aworaki” e colegio a sigui bisa diabierna mainta. Awor tin cu warda wak kico CAFt lo bisa bek, y si e contesta di gobierno ta suficiente pa CAFt deshaci di e pensamento pa conseha conseho di minister di Reino riba e supuesto ‘incumplimento’ di Aruba, acompaña pa un recomendacion pa duna Aruba un instruccion. Si e ultimo reaccion di gobierno no ta suficiente, por spera e conseho negativo proximamente.
ORANJESTAD – Departamento di Impuesto a informa cu e tabata cla pa brinda servicio bek na tur contribuyente entrante awe diabierna, 1 di juli 2022. A haci tur trabao preparativo durante e dia di 30 di juni. Staf y personal di Departamento di Impuesto a logra controla tur ekipo pa cualkier dan?o di awasero tanto na e oficina principal na Camacuri como tambe na tur MFA y na Postkantoor San Nicolas. E tecniconan y personal di Departamento di Impuesto a logra start tur e sistemanan digital bek y a haci e testnan necesario cu exito.
(ADVERTORIAL)
ORANJESTAD – WEB Aruba NV diabierna den un anuncio mes sorpresivo cu esun anterior, a dicidi pa suspende e aumento di tarifa di awa anuncia pa awe, temporalmente. Asina e compania a informa diabierna mainta trempan. Segun e compania, nan a dicidi pa tuma tal decision, den consulta cu e accionista Utilities Aruba NV. Mientras ta bisa temporalmente, no ta conoci con largo esaki lo keda suspendi. For di ayera nochi, noticiacla a tende e rumor aki y a puntra minister di energia Glenbert Croes si esaki tabata berdad. E mandatario a reacciona bisando solamente cu awe mainta e lo tabata topico di discusion den conseho di minister.
ORANJESTAD – Aruba Trade & Industry Association (ATIA) a bisa diahuebs mainta cu, “como representante y e voz di comerio di Aruba no ta compronde dicon sector publico ta keda sera si sector priva si por a habri awe 30 juni, un dia despues di PTC2”. Segun e gremio, sector priva ta depende di sector publico den varios area pa fungi efectivamente. Por pensa riba DOW, Aduana, Arubus, DIP, DIMAS, DPL y DIMP, cu ta departamentonan clave pa sector priva por ta productivo.
ORANJESTAD – Entrante 1 di juli tarifa di awa ta subi cu un averahe di Awg. 1.50 pa m3. E aumento ta debi na un aumento drastico di Heavy Fuel Oil (HFO) di ±126%, compara cu aña 2021. Hunto cu e aumento e compania di awa y energia ta introduci un structura di tarifa nobo, cual ta conduci na un particion mas husto entre consumidornan grandi y consumidornan chikito. Clientenan lo nota e aumento di tarifa pa prome biaha den cuenta di awa di augustus 2022.


text:
Durante bishita di Minister di Hustisia mr. Shalten Hato na Sürnam
WILLEMSTAD - Minister di Hustisia i Polis na Sürnam, sr. Kenneth Amoksi, a ekspresá su deseo pa por yega na akuerdonan di koperashon estrecho ku Kòrsou. Asina e titular di Hustisia i Polis na Sürnam a duna di konosé durante e bishita ofisial ku minister di Hustisia di Kòrsou, mr. Shalten Hato, a realisá na su despacho.
Durante e enkuentro bilateral, minister Amoksi a indiká di kier kontinuá i fortifiká e lasonan di koperashon entre Sürnam i Kòrsou. Entre otro e minister kier pa Kòrsou kompartí e konosementu i eksperiensia optené durante e dos prosesonan di reorganisashon di kuerpo polisial.
Alabes Sürnam lo ta deseá pa kompartí konosementu ku Kòrsou riba e parti di skol i formashon di polis i tambe reorganisashon dje institutonan penitensiario. Sürnam aktualmente ta reorganisando nan instituto penitensiario pa kual tambe nan a yega na legislashon mas moderno banda di a amplia nan kapasidat.
Mas aleu minister Hato i minister Amoksi a yega na palabrashonnan pa hefe dje kuerpo polisial na Sürnam i e hefe di kuerpo polisial interino di Kòrsou, sr. Jules Ilario, kontinuá ku e kontakto bilateral. Esaki miéntras ku e hefe di servisio di seguridat di Kòrsou, sr. Jerome Beeldsnijder, tambe lo kontinuá ku kontakto bilateral ku e hefe di seguridat nashonal na Sürnam.
Minister Hato finalmente a proponé na minister Amoksi pa e dos paisnan konhuntamente traha riba konsepto di leinan pa kombatí kriminalidat sibernétiko. Minister Amoksi a indiká ku Sürnam den pasado ya tabatin akuerdonan di koperashon ku e islanan di Antias, pues Sürnam su deseo ta pa reaktivá i intensivá e koperashon i pa yega na lasonan mas estrecho entre e dos paisnan.


text:
ORANJESTAD: En conexion cu e siman di apertura di Weganan Escolar. Minister Endy Croes y WE WE e mascota di Weganan Escolar ta bishitando diferente scol basico rond di Aruba y dialuna ultimo a toca turno na Colegio Sagrado Curason na Savaneta. E alumnonan a ricibi e mandatario di Enseñansa y WE WE cu hopi entusiasmo y alegria. WE WE a desea e alumnonan hopi exito den e campeonato. Colegio Sagrado Curason a clasifica y lo bai competi cu 14 ekipo den e 8 diferente disciplina.
Ministerio di Enseñansa y Deporte y IBISA ta invita pueblo di Aruba pa e gran apertura di Weganan Escolar cu ta tuma luga diabierna awo dia 17 di juni, 2022 cuminsando pa 6’or di atardi den Compleho Deportivo Guillermo Prospero Trinidad na Dakota. Directamente for di Italia Denzel Dumfries, ken ta haci apertura y asina duna inicio na e Weganan Escolar 2022. Ban apoya nos muchanan y disfruta di un mahestuoso show di apertura.


text:
ORANJESTAD – UNESCO ARUBA a inicia recientemente un cooperacion cu Comisiondi Derecho di Mucha y Centro pa Hoben y Famia. Como parti di e kalender di celebracion di Derechonan di Mucha pa2021, secretariado di UNESCO a duna un presentacion, dia 23 di november ultimo, na un grupo di profesional cu ta trahaintensivamente cu e topico aki. E tema taimportante pa UNESCO como organisaciondi Nacionnan Uni cu e mandato specificopa educacion y cu ta sostene e metanan di Desaroyo Sostenibel 2030.
E presentacion tabata consisti di un partigeneral y un parti dedica specificamente na scolnan di UNESCO. UNESCO tin como meta pa aña 2022 pa tin scolnan di UNESCO na Aruba. Pa esaki mester di e cooperacion di directiva di scolnan, personal y mayornan di e scol, y tambe e grupo di stakeholders ‘rond’ di e scol.
Den e parti general, secretario-general a pone atencion riba puntonan importante di e manera di traha di UNESCO: synergia, network, cooperacion, comparticonocemento y innovacion. Pa cada areacu UNESCO tin mandato riba dje, cua taeducacion, ciencia, cultura y comunicacion,a indica kico lo ta e prioridadnan pa e dos añanan nos dilanti.
Pa loke ta trata UNESCO su red di scolnanasocia (ASPnet) nos por menciona e siguiente ambicionnan. Un Scol UNESCO:• Ta intenta na construi e defensanan di paz den mente di su studiantenan;• Ta promove balor y principionan di UNESCO su constitucion y statutonan di Nacionnan Uni cu ta inclui derechonanfundamental y dignidad humano, igualdad di sexo, progreso social, libertad, husticia, democracia, respet padiversidad y solidaridad internacional.
Ora cu scol bira un scol di UNESCO e tabay forma parti di un comunidad global di scolnan cu for di 1953 ta reconoci pa su rol den intercambia y plama balor pacomprension y cooperacion internacional y den stimula y promove innovacion den educacion.
Un grupo di scol cu tin e interes pa bira un scol asocia na UNESCO ta haci esaki a base di un compromiso boluntario pa duna UNESCO su balor- y metanan un lugaprominente den e scol. Ta tene cuenta cuesakinan den e maneho general, structura, les y proyectonan. Manera ya menciona tatraha pa crea un cultura di paz den cualcomprension pa diferencia, creatividad, afinidad pa ciencia y innovacion y desaroyosostenibel local y global ta esencial.
Na final di e presentacion tabata tin espaciopa intercambio di opinion y dialogo cu a resulta den feedback constructivo paUNESCO mes y tambe e instanciananpresente. Tambe a palabra cierto accionnanconcreto manera presentacion riba nivel di scol y envolvimento di profesionalnan. UNESCO ARUBA ta satisfecho cu 31 persona di 17 organisacion tabatapresente, cu por a splica e trabou di UNESCO y cu por a pone un simiya den tera fertil pa futuro cooperacion.


text:
Riba Dia di Bandera, 2 yüli próksimo, Gobièrnu di Kòrsou ta bai entregá e kondekorashon Krus di Mérito. Di e forma akí Gobièrnu ta duna rekonosementu na personanan ku a i ta hasi aktividatnan digno di mérito pa komunidat di Kòrsou. E aña akí ta e di 19 aña ku Gobièrnu ta hasi entrega di e kondekorashon Krus di Mérito.
Si bo ta un persona mayor di edat, di nashonalidat hulandes i ta biba na Kòrsou, bo ta bin na remarke pa bo presentá un kandidato pa risibí un Krus di Mérito. Pa presentá un kandidato, mester yena un formulario ku algun dato di bo mes i informashon amplio (foto) i balioso di e persona ku bo ta presentá. E informashon di e kandidato mester ta di ‘type’. Tur kandidato pa Krus di Mérito, mester ta riba 50 aña di edat.
E periodo pa atkerí informashon i entrega e formularionan di nominashon, ta entre 1 di aprel pa 1 di mei 2022. Esaki ta posibel serka Sektor di Kultura i Deporte na Bon Biní Business Center situá na Schottegatweg Oost 10 òf via di email na krusdimerito@gobiernu.cw. Por ‘download’ e formulario di inskripshon i e foyeto informativo ku e diferente kriterionan pa nominashon tambe via e website di Gobièrnu, www.gobiernu.cw.
Pa e foyeto i e formulario klik aki:
Foyeto KONDEKORASHON Krus di Merito 2022
Formulario pa presentá un nominado pa KONDEKORASHON 2022
Tambe, por mail i pidi informashon adishonal via krusdimerito@gobiernu.cw òf telefónikamente na 529-7369 entre 8’or di mainta pa 5’or di atardi.
Ban rekonosé mérito di nos mes hendenan i di e forma akí, pone nan komo ehèmpel bibu pa nos mes i nos yunan por sigui. Di e forma akí nos ta selebrá patriotismo i yuda forma un base sólido pa sigui konstruí nos nashon.


text:
Pregunta i kontesta - Voogdijraad
9 Pregunta i kontestanan tokante Voogdijraad
- Kiko ta outoridat di mayor i kon mi por haña e outoridat pa mi yu?
- Kiko ta rekonosementu i kua derechi mi tin, komo tata, ora mi rekonosé mi yu?
- Kon, komo mama, mi por haña un prueba ku mi ta legalmente enkargá ku e solo outoridat di mi yu?
- Kon mi por haña kontakto ku mi yu?
- Kiko ta e ròl di e Voogdijraad den kasonan di OTS?
- Ki ora un menor di edat mester di un tutor temporal?
- Te ki ora un mayor mester paga alimentashon pa yu?
- Alimentashon pa yu ta kompañá ku kontakto?
- Kiko ta e suma stándart di alimentashon pa yu?


text:
Matanan contra sangura…
Aunke hopi hende sa di e maneranan comun di preveni mordi di sangura, hopi no sa di e manera natural cu por yuda tene sangura lew. Den supermercado mastanto bo ta haña hopi repelente cu e contenido toxico “DEET”, cu potentialmente tin efecto peligroso…specialmente serka mucha. Awo cu e mundo ta mas conciente tambe bo por haña DEET-free repelente contra sangura cu ta duna un tiki alivio pa esnan cu ta disfruta di aire liber. Pero tambe tin cierto mata cu ta facil pa crece y tin e efecto di tene sangura lew for di bo hogar y hardin.
Loke ta sigui ta 5 mata cu ta yuda contra sangura:
- Citronella – E ta e ingrediente mas comun cu ta wordo usa den repelente contra sangura. E holor fuerte cu e ta produci ta camufla e otro holornan cu ta atrae sangura, hasiendo e mas dificil pa sangura localisabo. Aunke citronella ta wordo usa den bela y torcha, e mata ta mas eficiente paso e holor ta mas fuerte biniendo di e fuente original.Centro di hardin mastanto ta bende citronella den potchi chikito, cla pa transporta den uno mas grandi. Citronella ta wordo considera un mata cu hopi tiki mantenimiento necesario manera otro yerbanan y ta crece miho den solo.Ora di cumpra e mata aki, wak pa e variation berdadera cual ta Cybopogon nardus of Citronella winterianus. Otro matanan por wordo bendi mane ‘citronella scented’, pero tene cuenta cu esaki no tin e mesun calidad y efecto contra sangura.
- Marigolds – E flor oranje aki ta bunita y beneficioso pa tin rond cas. Nan tin e substancia Pyrethrum, cu tin e holor distincto cual insectonan odia.
- Peppermint – Loke ta hasi peppermint special ta cu no solamente e por yuda preveni sangura den cercania pero cu si acaso e la haña su caminda pa mordebo…bo por frega e blachi fresco di peppermint riba e mordi pa duna un alivio immediato. Otro yerba cu ta yuda ta basil y rosemary.
- Horsemint – Tambe conocir como Beebalm, e tin e mesun manera di preveni sangura cu citronella. E ta saka un holor fuerte cu ta confundi e sangura for e holor di su victima. E mata aki ta crece liher, tolerante den sombra y sa di ta resistente den temporada seco y den condicion sala pesey bo por hañanan banda di beach tambe.
Horsemint su blachi por wordo seca y usa pa hasi té herbal, e flor ta atrae abjea y barbulet denbo hardin y ne mes momento aleha sangura.
- Lavender – E mata biña ak ta hopi popular, di bela, habon y hasta colognia. E ta “famia” di mata di menta y un holor cu hopi hende gusta. Pero pa insectonan, incluiendo sangura…e ta uno cu ta wordo evita. No ta e mata mes pero e azeta cu tin den e mata cu ta tene sangura lew.
Aunke sangura ta evita di tin contacto directo cu e mata nan menciona, no tin suficiente evidencia cu nan tin un impacto for di lew of den tempo largo. Pa es motibo ta importante pa proteha bo mes tambe fuera di e ayudo di e mata nan aki.
Si bo ta sinti cu e situacion di sangura ta for di control, jama nos pa un inspection gratis y hunto nos por logra combati criadero di sangura den nos communidad.